ئه‌و 25 كتێبه‌ی ده‌بێ پێش 25 ساڵیی بیخوێنیته‌وه\n13/1/2019 03:01 PM\nله‌م بابه‌ته‌دا كورته‌یه‌ك سه‌باره‌ت به 25 كتێب ده‌خرێته‌ڕوو كه پێویسته خوێنه‌ر پێش ته‌مه‌نی 25 ساڵی بیانخوێنێته‌وه. هه‌رچه‌نده زۆربه‌ی ئه‌م به‌رهه‌مانه‌ی لێره‌دا باسیان ده‌كه‌ین ره‌نگه كۆن بن، به‌ڵام بیری مرۆڤایه‌تیی قۆناغێكی مرۆڤایه‌تییان له‌خۆگرتووه كه قه‌ت كۆن نابێ، بۆیه پێویسته خوێنه‌ر له ناوه‌ڕۆكی ئه‌م رۆمانه مه‌زنانه بێبه‌ش نه‌بێت، به‌ڵام پرسیاریش ئه‌وه‌یه، خوێنه‌ری ئێمه پێش ته‌مه‌نی 50 ساڵیش ئه‌م به‌رهه‌مانه‌ی خوێندۆته‌وه؟\nله فارسییه‌وه: شایان محه‌مه‌د\n-1فه‌هره‌نیهایه‌ت 451، رای برادبه‌ری\nبه‌سه‌رهاتی ئه‌م رۆمانه كلاسیكییه له زه‌مه‌نی ئاینده‌دا روو ده‌دات، ئه‌و زه‌مانه‌ی كه كارمه‌ندانی ئاگركوژێنه‌وه كاریان ئاگركوژاندنه‌وه نییه، به‌ڵكو ره‌مزی زانستی مرۆڤایه‌تیی، واته كتێب ده‌سووتێنن. له چیرۆكی ئه‌م رۆمانه‌دا كه له دنیایه‌كی خه‌یاڵیی و تاریك و نووته‌كدا رووده‌دات، ده‌وڵه‌تی خاوه‌ن ده‌سه‌ڵات و فه‌رمانڕه‌وا له كۆمه‌ڵگادا هه‌رچی كتێب هه‌یه قه‌ده‌غه‌ی ده‌كات و هه‌ر كه‌سێك كتێبێكی هه‌بێت، وه‌ك ئه‌وه وایه خراپترین تاوانی كردبێت. له‌ڕاستیدا گه‌وره‌ترین رۆمانی برادبه‌ری ته‌ئیدی زانست و زانیاری ده‌كات، كه به‌شێوه‌یه‌كی گشتیی تیایدا خوێنه‌ران ده‌بنه دوژمنی سه‌رسه‌ختی سانسۆر و چاودێری هه‌ڵبژارده‌ی چاودێریی و سانسۆری ده‌وڵه‌ت.\n-2توانای تاكه‌كه‌س، برایس كۆرتینی\nئه‌گه‌ر تۆ له ژیانتدا به‌دوای سه‌رچاوه‌ی ئیلهامدا ده‌گه‌ڕێیت، واز له گه‌ڕان و پشكنین بێنه‌و بڕۆ رۆمانی (توانای تاكه‌كه‌س) بخوێنه‌ره‌وه، كه به‌سه‌رهاته‌كه‌ی له رۆژانی یه‌كه‌م جه‌نگی جیهاندا له ئه‌فریقای باشوور رووده‌دات. گێڕه‌ره‌وه‌ی رۆمانه‌كه كه‌سێكه به ناوی (پیكی). پیكی كوڕێكی ئینگلیزه كه قۆناغی مناڵیی له ژێر ئازار و ئه‌شكه‌نجه‌ی هاوڕێكانیدا به‌سه‌رده‌بات. پیكی رێگه‌چاره‌ی كێشه‌كه‌ی خۆی له‌وه‌دا ده‌بینێته‌وه كه بچێت به‌لای یاری بۆكسێنه‌وه، خه‌ون به‌وه‌وه ده‌بینێ كه ببێته پاڵه‌وانی كێشی مامناوه‌ندی پێشبڕكێی جیهانیی بۆكسێن. ئه‌و چیرۆكه‌ی كه له‌م رۆمانه كلاسیكییه‌دا ده‌گێڕدرێته‌وه به‌سه‌رهاتی رووبه‌ڕووبوونه‌وه‌ی حه‌زره‌تی داود و جالوت-ه، به‌كورتی لێره‌دا جالوت وڵاتێكه. ئه‌م رۆمانه نه‌ك ته‌نیا سۆزمان ده‌گۆڕێت، به‌ڵكو زۆر جوان نووسراوه و وێنه‌یه‌كی روون و شه‌فافی ئه‌فریقای پێش ئه‌پارتاید نیشان ده‌دات. رۆمانی توانای تاكه‌كه‌س ئومێد و ئیلهامتان پێده‌به‌خشێت و ئه‌وه‌تان نیشان ده‌دات كه هه‌ر تاكێك چ توانایه‌كی گه‌وره‌ی هه‌یه.\n-3كوشتنی باڵنده‌ی لاساییكه‌ره‌وه، هارپه‌ر لی\nرۆمانی كوشتنی باڵنده‌ی لاساییكه‌ره‌وه ده‌رباره‌ی پارێزه‌رێكه كه له یه‌كێك له شاره بچووكه‌كانی ئه‌مریكای باشوور ده‌ژی و ئه‌ركی چاوه‌ڕواننه‌كراوی بریتییه له داكۆكی له پیاوێكی ره‌شپێست كه تاوانباره به لاقه‌كردنی ژنێكی سپیپێست. چیرۆكی ئه‌م رۆمانه كه راڤه‌كردنی باڵغبوونیشه، له گۆشه‌نیگای (سكوت) و (جیم)ی مناڵه‌كانی پارێزه‌ره‌كه و (دیل)ی هاوڕێیانه‌وه ده‌گێڕدرێته‌وه. ئه‌م رۆمانه‌ی هارپه‌ر لی به‌رهه‌مێكی كلاسیكییه سه‌باره‌ت به قۆناغێكی ژیانی ئه‌مریكا. ئه‌م رۆمانه به ساده‌یی تایبه‌تی خۆی قۆناغێكی بێگوناهیی لاوانی ئه‌مریكای په‌نجاكانی سه‌ده‌ی بیستی ئه‌و وڵاته نیشان ده‌دات كه ره‌گه‌زپه‌رستی تیایدا بڵاوبوو. ئه‌نگێزه‌ی خوێندنه‌وه‌ی ئه‌م رۆمانه نابێ ته‌نیا بۆ ره‌خنه‌گرتن بێت له رابردووی مێژووی ئه‌مریكا، به‌ڵكو ده‌بێت سه‌باره‌ت به‌شێوه‌ی بیری زاڵی ئه‌مڕۆش له‌ناو كۆمه‌ڵگای ئه‌مریكادا راست بێت.\n-4جه‌نگه‌ڵ، ئه‌پیتون سینكلێر\nرۆمانی جه‌نگه‌ڵ كه چیرۆكی ئاشكراكردنی لایه‌نه تاریكه‌كه‌ی خه‌ونی ئه‌مریكاییه، بریتییه له ژیاننامه‌ی خێزانێكی كۆچه‌ری لیتوانیایی كه به‌هه‌وڵ و ته‌قه‌لایه‌كی زۆر ده‌یانه‌وێ له شیكاگۆ سه‌ركه‌وتن به‌ده‌ست بهێنن. به وردی باسكردنی سینكلێر سه‌باره‌ت به ترسناكیی كارخانه‌ی ده‌سته‌كردن و له قوتوونانی گۆشت له ئه‌مریكا زۆر هه‌ژێنه‌ره. سوسیالیزمی شاراوه له‌م رۆمانه‌دا، دیمه‌نی ئه‌مریكا له قۆناغێكدا نیشان ده‌دات كه كۆمپانیا گه‌وره‌كان ئومێد و خه‌ونی مرۆڤ و هه‌ندێ جاریش ژیانیشی هه‌ڵده‌لووشن.\n-5سه‌رچاوه، ئاین راند\nئاین راند كه خه‌ڵكی روسیایه دوو رۆمانی گه‌وره‌و مایه‌ی مشتومڕی سه‌رده‌می خۆی نووسیووه كه یه‌كێكیان رۆمانی سه‌رچاوه‌یه و ئه‌وی تریان به ناوی (ئه‌تڵه‌س شانی هه‌ڵته‌كاند)ه ئه‌م دوو رۆمانه به په‌خشانێكی جوان نووسراون، سه‌باره‌ت به عه‌شق و ته‌نانه‌ت په‌رستنی زیهنی مرۆڤیشن. فه‌لسه‌فه‌ی بابه‌تیبوونی راند له رۆمانی سه‌رچاوه-دا ده‌خرێته ژێر باس لێكۆڵینه‌وه‌وه و له رۆمانی (ئه‌تڵه‌س شانی هه‌ڵته‌كاند) پێده‌گات و به‌رهه‌می ده‌بێت، زۆر له بیروبۆچوونه‌كانی راند گه‌لێ توندڕه‌وانه‌ن و زیاده‌ڕه‌ویی زۆریان تێدایه، به‌ڵام له‌گه‌ڵ ئه‌وه‌شدا پێویسته هه‌مووان ئاشنای بیروبۆچوونه‌كانی بین.\n-6ته‌نگژه، جۆزیف هیله‌ر\nرۆمانی ته‌نگژه ده‌رباره‌ی كۆمه‌ڵێ پیاوه كه له دوا رۆژه‌كانی دووه‌م جه‌نگی جیهاندا له كه‌ناری ئیتالیا جێگیر ده‌بن. رۆمانه‌كه له ده‌وری كاركته‌رێك ده‌خولێته‌وه به ناوی (یوساریان)، ئه‌و پیاوه‌ی كه په‌ی به پووچی و بێمانایی جه‌نگ ده‌بات و هه‌میشه به دوای رێگایه‌كدا ده‌گه‌ڕێت بۆ ئه‌وه‌ی خۆی له ئه‌ركه‌كانی بدزێته‌وه. نالۆجیكیبوونی ئه‌و كارانه‌ی پیاوه‌كانی ده‌وروبه‌ری یوساریان ده‌یكه‌ن، ره‌مزێكی گه‌وره‌یه بۆ پووچی و بێمانایی جه‌نگ. رۆمانی ته‌نگژه‌ش وه‌كو (جادوگه‌ری سووتێنه‌ر)ی ئارسه‌ر میله‌ر، له هه‌ر ده‌ور و زه‌مانێكدا و سه‌رده‌می ئێستاش، هه‌ڵگری په‌یامێكی به‌هێزه.\n-7گاتسبی گه‌وره، ئیف. سكۆت. فیتزجراڵد\nگاتسبی گه‌وره كه چیرۆكه‌كه‌ی له بیسته‌كانی سه‌ده‌ی بیستدا له لۆنگ ئایله‌ند رووده‌دات. به‌سه‌رهاته‌كه‌ی كاره‌كته‌رێك به ناوی (نیك كاراوی) ده‌یگێڕێته‌وه كه بریتییه له كاره‌كته‌رێكی (جیك بێرنیز) ئاسا كه سه‌ر به نه‌وه‌یه‌كی سووته‌مه‌رۆن و لێره‌و له‌وێ ده‌گه‌ڕێن تا مانایه‌ك بۆ ژیانی خۆیان بدۆزنه‌وه. له هه‌مانكاتدا، سه‌رنجی كاراوی به لای دراوسێ ده‌وڵه‌مه‌نده‌كه‌ی واته (جه‌ی گاتسبی) و ئه‌و میواندارییه پڕ خه‌رجییانه‌ی راده‌كێشرێت كه له شه‌وانی هاویندا ده‌یانكات. رۆمانی گاتسبی گه‌وره ره‌خنه‌یه‌كی تونده له چینایه‌تیی و ئه‌وه نیشان ده‌دات كه بڕیار و دوودڵیی مرۆڤ چۆن ده‌توانێت ژیانی كۆمه‌ڵێ خه‌ڵك به‌ره‌و نابووتیی به‌رێت.\n-8خۆریش هه‌ڵدێته‌وه، ئه‌رنێست هه‌مه‌نگوای\nئه‌م به‌رهه‌مه كلاسیكییه‌ی هه‌مه‌نگوای له‌باره‌ی پیاوێكه‌وه‌یه كه له‌كاتی جه‌نگی جیهانی یه‌كه‌مدا ئه‌نگێزه‌ی خۆی بۆ ژیان له ده‌ست ده‌دات. ئه‌م رۆمانه كه تیایدا شێوازی په‌خشانی سه‌رسوڕهێنه‌ری هه‌مه‌نگوای دیارترین خاسییه‌تێتی. ناوه‌ڕۆكی چیرۆك تیایدا به تۆخی دیارنییه و زیاتر سه‌باره‌ت به په‌یداكردنی به‌ڵگه‌یه له دنیایه‌كدا كه تێیدا خه‌ڵك بێ ره‌حمن و ژیان پره له رق لێبوونه‌وه‌و نا دادپه‌روه‌ریی.\n-9مێژوونووس، ئه‌لیزابێس كۆستا\nناوه‌ڕۆكی چیرۆكی رۆمانی مێژوونووس له رووی هه‌ستی لێدوان و مێژووی بوونییه‌وه به شێواز و سیاقی رۆمانی كۆدی داڤێنشی دان براون-ه، له‌گه‌ڵ ئه‌و جیاوازییه‌دا كه رۆمانی مێژوونووس ده‌رباره‌ی گه‌ڕانی چه‌ند ساڵه‌یه بۆ دۆزینه‌وه‌ی ئارامگای دراكۆلا.\nكاره‌كته‌ری سه‌ره‌كی رۆمانه‌كه كه ژنێكه و هه‌رگیز ناوی ناهێنرێت، له ئه‌وروپا ده‌گه‌ڕێت بۆ ئه‌وه‌ی ئارامگای دراكۆلا بدۆزێته‌وه. له‌م نێوانه‌دا به فلاشباكی وردیش ده‌چێته‌وه سه‌ر رووداوه‌كانی پێش ئه‌وه. ئه‌و زانیاریانه‌ی خوێنه‌ر له‌م رۆمانه‌دا به‌ده‌ستیان ده‌هێنێت سه‌رنج راكێشن به تایبه‌تی له‌وێدا كه په‌یوه‌ندییه‌كی سه‌یر له نێوان دراكۆلا و رابردووی كاره‌كته‌ری سه‌ره‌كیدا ئاشكرا ده‌بێت. ئه‌م رۆمانه كاتێكی زۆری ده‌وێت چونكه 704 لاپه‌ڕه‌یه، به‌ڵام بێگومان بایه‌خی ئه‌وه‌ی هه‌یه كه كاتی خۆتانی بۆ ته‌رخان بكه‌ن.\n-10ئاواته گه‌وره‌كان، چارلز دیكنز\nئه‌و مێردمناڵه‌ی كاره‌كته‌ری سه‌ره‌كی رۆمانه‌كه‌یه، به هه‌ژاری دێته دونیاوه و به هه‌ژاری گه‌وره ده‌بێت. هه‌ست ده‌كات كه بڕیاره میراتییه‌كی له چاكه‌كارێكی نادیاره‌وه پێ ببڕێت. ده‌چێت بۆ شار بۆ ئه‌وه‌ی به كۆمه‌ڵگای شار ئاشنا بێت و ورده ورده ئه‌وه‌ی له بیرده‌چێت كه مرۆڤ به له‌به‌ركردنی جلوبه‌رگی ئاوریشمین نابێت به كه‌سێكی جیاواز . ئاواته گه‌وره‌كان رۆمانێكه كه به په‌خشانێكی جوان نووسراوه و له‌باره‌ی عه‌شق و پاره و كاریگه‌ریی ئه‌م دوانه‌وه له‌سه‌ر بڕیاری مرۆڤ نووسراوه.\n-11 گه‌مه‌ی ئیندێرز، ئۆرسۆن سكۆت كارد\nگه‌مه‌ی ئیندێرز كه بۆ لاوان نووسراوه و به ئاسانی ده‌خوێندرێته‌وه له سه‌ره‌تادا به شێوه‌ی رۆمانێكی خه‌یاڵی زانستیی ده‌ست پێده‌كات، به‌ڵام له درێژه‌یدا ده‌كه‌وێته توێژینه‌وه سه‌باره‌ت به‌وه‌ی مرۆڤایه‌تی چییه. ئینده‌ر ڤیگین پاڵه‌وانی ته‌مه‌ن شه‌ش ساڵه‌ی ئه‌م رۆمانه له قوتابخانه‌یه‌كی راهێنانی جه‌نگیدا ناوی خۆی تۆمارده‌كات و له‌وێ ئه‌وه فێرده‌بێت كه له حاڵه‌تی روودانی هێرشێكی دیكه‌دا له‌لایه‌ن بیانیانی فه‌زاوه چۆن شه‌ڕ بكات. ئه‌وه‌ی له درێژه‌دا دێت ئه‌وه‌یه كه رۆمانه‌كه سه‌باره‌ت به رۆحیه‌تی لاوێكه كه فێرده‌بێت بێ ره‌حم و دڵڕه‌ق بێت، به‌ڵام هه‌رگیز توانای خۆشه‌ویستی له‌ده‌ست نادات. ئه‌م كتێبه چه‌ند بابه‌تێكی له‌خۆگرتووه كه یه‌كێك له‌وانه به‌رگرییكردنه له هه‌ست و به‌های بڕیاردانی سه‌ربه‌رخۆ.\n-12ئه‌مریكایه‌كی ئارام، گراهام گرین\nئه‌م رۆمانه بریتییه له به‌سه‌رهاتی رۆژنامه‌نووسێكی كامڵی به‌ریتانی كه له‌گه‌ڵ ده‌زگیرانه ڤێتنامییه‌كه‌یدا له ڤێتنام ده‌ژی، هه‌روه‌ها چیرۆكی فه‌یله‌سووفێكی گه‌نجه كه جه‌نگ و ئیمپریالیزم ده‌خاته ژێر پرسیاره‌وه. ئه‌م رۆمانه ئه‌وه به یادی خوێنه‌ر ده‌هێنێته‌وه كه ته‌نانه‌ت ئه‌و كه‌سانه‌ی نیازی خێریان هه‌یه، به‌ده‌ستوه‌ردان له جێگایه‌كدا كه له بنه‌ڕه‌تدا هیچ پێگه‌یه‌كیان تیایدا نییه ده‌توانن، ژیانی ئینسانه‌كانی ئه‌وێ نابووت بكه‌ن. ئایا ده‌وڵه‌تی ئه‌مریكا كه‌می كاولكاریی له ڤیتنام كردووه؟\nسه‌رچاوه: نشریه همشهری داستان كتاب دهم\nنه‌خواردنی شه‌كر بۆ ماوه‌ی 1 مانگ چیت لێده‌كات؟\nدروستكردنی منداڵ به‌پێی ته‌مه‌نی دایك\nهۆكاره‌كانی هیلاك بوون\nنه‌شته‌رگه‌ری قەیسەری ده‌بێته هۆی ئۆتیزم\nسینەما و گێڕانەوەی کارەسات\n8/24/2019 2:54:00 PM\nكارةساتى بینا سوتاوەكەی سیروان دەكرێتە كتێب\n7/21/2019 2:39:00 PM\nناساندنی ده‌سته‌ی هه‌ڵبژاردنی به‌شی نێونه‌ته‌وه‌یی فیستیڤاڵی فیلمه‌كانی منداڵانی ئێران\n7/8/2019 10:08:00 AM\nفیلمه‌كانی فێستیڤاڵی نێونه‌ته‌وه‌یی منداڵان نمایش ده‌كرێن\n7/2/2019 9:51:00 AM


حیزبی دیموكرات‌و ئه‌ركه فه‌رامۆشكراوه‌كانی!\nحیزبی دیموكرات‌و ئه‌ركه فه‌رامۆشكراوه‌كانی!\nپلینۆمی دوازده‌هه‌می کۆمیته‌ی ناوه‌ندیی حیزبی دێموکڕاتی کوردستان ره‌نگه یه‌كێک له‌و پلینۆمانه‌ی ئه‌و حیزبه بێ که به‌هۆی ئاماژه‌ی به‌یاننامه‌ی کۆتایی پلینۆم به پرسی چالاکیی چه‌کدارانه و بڕیاری به‌ستنی کۆنگره‌ی شازده‌هه‌می ئه‌و حیزبه و هه‌رو‌ه‌ها خۆبواردن له ئاماژه به پرسی یه‌کگرتنه‌وه‌ی دێموکڕاته‌کان زۆرترین ره‌نگدانه‌وه و کاردانه‌وه‌ی له بیروڕای گشتیی ده‌ره‌وه‌ی ئه‌و حیزبه‌دا به‌دووی خۆیدا هێناوه.\nحیزبی دیموكراتی كوردستان یه‌ك له‌و هیزه سیاسیانه‌یه كه له چه‌ند ساڵی رابردوودا هه‌ڵگری روانینێكی جیاوازتر له زۆر پرس له كوردستان بووه، هه‌ر له به‌شدارینه‌كردنی چه‌كدارانه‌ی له شه‌ری داعش(به هوی بی مه‌یلی به‌رپرسانی باشوور) و گواستنه‌وه‌ی هێزه‌كانی بۆ رۆژهه‌ڵات له قالبی پاریزه‌رانی رۆژهه‌ڵات، گرتنه‌به‌ری دانوستان له گه‌ل ئێران‌و هێنانه‌گۆڕێی پرسی رۆژهه‌ڵاتمیحوه‌ری‌و روانینی جیاوازی بۆ لێكتێگه‌یشتنه ئه‌تۆمیه‌كه و به‌ره‌پیشبردنی پرسی یه‌كگرتنه‌وه له گه‌ڵ حدكا‌و گرتنه به‌ری روانینی جیاواز به‌رامبه‌ر به دۆخی نێوخوی رۆژهه‌لاتی كوردستان.\nئه‌م حیزبه كه داوای دامه‌زرانی كۆماری كوردستان له رۆژهه‌ڵات ده‌كات‌و له‌و ساڵانه‌ش زۆرترین شوكی له‌م هه‌رێمه داوه به جۆرێك كه كاردانه‌وه‌ی زۆریشی له رۆژهه‌ڵاتی مه‌جازی به دوای خۆی هێناوه، به‌ڵام نابێ له بیری بچێت كه ئه‌وه‌ی ئه‌م هێزه ده‌توانی له هاوكێشه سیاسییه‌كان بهێلێته‌وه، جیاوازبونیه‌تی له سه‌ر بنه‌مای وه‌گه‌ڕخستنی كۆی تواناكانی له گه‌ڵ كۆی هێزه سیاسییه‌كانی‌تری رۆژهه‌ڵات‌و نه‌ك بوون به به‌شێك له‌وان.\nكێشه‌ی حیزبه‌كانی رۆژهه‌ڵات له ئێستا ئه‌وه‌یه كه زۆر لێك ده‌چن‌و جیاوازییه شكڵییه‌كانیان نه‌یتوانیوه جیاوازی روانینی فیكری‌و سیاسی بخوڵقێنن‌و ره‌نگه زۆرترین جیاوازیان دابه‌شبوونیان بێت به سه‌ر دوو روانینی حیزبی به سه‌ر كورستان دا‌و ئه‌مه‌ش وایكردوه خوێندنه‌وه‌ی رۆژهه‌ڵاتی بۆ دۆخه‌كه بوونی نه‌بێت.\nئه‌ركی یه‌كه‌می حدك به‌پله‌ی یه‌كه‌م كاركردنه له سه‌ر رۆژهه‌ڵات. حدك ده‌بێ كۆنگره‌ی داهاتووی بكات كۆنگره‌ی چالاكتركردنه‌وه‌ی له كۆی بواره‌كان‌و له هه‌موو پتانسیه‌لی سوود وه‌ربگرێت بۆ به‌رۆژكردنه‌وه‌ی رۆژهه‌ڵات‌و گه‌ڕانه‌وه‌ی گوتاری كوردستانی بوون له سه‌ر بنه‌مای رۆژهه‌ڵات.\nئه‌مه‌ش به پله‌ی یه‌كه‌م پێویستی به فۆرماتكردنه‌وه‌ی ئه‌م هێزه‌یه له نێوخۆیدا‌و به جۆرێك كه ده‌بێ پێداچونه‌وه له هه‌موو رێگری‌و كۆسپه نێوخۆییه‌كانی چالاكتركردنه‌وه‌ی ئه‌م هێزه بكات.\nرۆژهه‌ڵات مێحوه‌ری كه ئه‌و هێزه هه‌ڵگریه‌تی ده‌بێ له لێدوانی میدیایی بگوازرێته‌وه بۆ كۆی جومكه‌كانی ژیانی سیاسی رۆژهه‌ڵات‌و ئه‌مه‌ش پێویستی به دانوستان‌و هاوبه‌شی له گه‌ڵ كۆی ئه‌و هێزانه هه‌یه كه خه‌باتی كوردستانی له سه‌ر بنه‌مای رۆژهه‌ڵات گرنگی یه‌كه‌می هه‌یه بۆیان. پێویسته كار بۆ كۆكردنه‌وه‌ی جیاوازییه‌كانی رۆژهه‌لات بكات له ده‌وری میزیك تا ئاستی به‌ستنی كۆنگره‌ی رۆژهه‌ڵاتی كوردستان. ئه‌م راستییه وه‌بیر هه‌موویان بێته‌وه كه خودی هێزه سیاسییه‌كان ناتوانن به‌شێك بن له پرۆسه‌ی ئیهمالكردنی رۆژهه‌ڵات.\nده‌بێ گوتاری یه‌كگرتنه‌وه، یا ریككه‌وتن كه ئه‌م هێزه هه‌ڵگرییه‌تی زۆر به‌رفروانتر بكرێته‌وه بۆ نێو كۆی هێز‌و گرووپه سیاسی‌و مه‌ده‌نییه‌كان‌و له‌وێشه‌وه ئه‌م یه‌كگرتنه‌وه شۆر بێته‌وه بۆ وه‌گه‌رخستنی ئه‌و پتانسیه‌لی نستووه‌و به لارێدا براوه‌ی له رۆژهه‌ڵات هه‌یه. رۆئیای یه‌كگرتنه‌وه ده‌بێ په‌ل بهاوێ بۆ نێو جیاوازییه‌كانی كۆمه‌ڵگای رۆژهه‌ڵات‌و قه‌تیس نه‌مێنێته‌وه له خولیایه‌كی مه‌حفه‌لی تاراوگه‌نشینی.\nحدك له كونگره‌ی داهاتوودا ده‌بێ خاوه‌نداریه‌تی له كۆی سه‌مبول‌و ره‌مز‌و ده‌سكه‌وته‌كانی رۆژهه‌ڵات بكات‌و بۆ خۆی ببێ به هه‌ڵگری به‌شێك له‌م سه‌مبول‌و ره‌مزانه وه‌ك به په‌سند گه‌یشستنی ئاڵای كوردستان‌و گشتاندنی كۆی ئه‌م بۆنه نه‌ته‌وه‌ییانه‌ی هه‌ن بۆ نێو كۆمه‌ڵگای رۆژهه‌ڵات‌و بیكات به بریاری ره‌سمی‌و سیاسی.\nساڵێك كه دادێ ساڵێكی پر له چالاكی‌و رووداوی سیاسی له ئێران‌و كوردستان ده‌بێت، ئه‌وه‌ی ئه‌م هێزه پێویسته كاری له سه‌ر بكات دانوستان‌و هه‌وڵدان بۆ پێكەو‌ه‌یی بوونه له گه‌ڵ كۆمه‌ڵگای مه‌ده‌نی رۆژهه‌ڵات‌و گۆی گرتن له خواستی نێو ئه‌م كۆمه‌ڵگایه به جۆرێك كه كۆی ئه‌مانه بتوانێ خێرایه‌كی زیاتر به پرۆسه‌ی سیاسی كوردی له ئێران به پرسی كورد بدات.\nحدك له ساڵێك كه دادێ‌و له كۆنگره‌ی داهاتووی له ژێر تاقیكردنه‌وه‌یه‌كی گه‌وره داده‌بێ‌و ده‌بێ وڵامی ئه‌م پرسیاره بداته‌وه كه ئایا وه‌ك هێزه گۆرانخوازه‌كه‌ی جاران ده‌مێنێته‌وه‌و به‌رنامه‌ی روون‌و پراكتیكی هه‌یه بۆ دابه‌زاندنی ئه‌م جیاوازیانه‌ی؟ یا ده‌بیێ به به‌شێك له پرۆسه‌ی خاو وخلیج و پڕ له چاوه‌روانی‌و بێ به‌رنامه‌یی حیزبی سیاسی له رۆژهه‌ڵات كه له ئێستا هه‌یه؟!\nپێموایه حدك ده‌بێ رێگای یه‌كه‌م بگرێته به‌ر.


پەكەكە، هاوپەیمانی دوێنێ‌و تیرۆریستی ئەمڕۆ!!!\nئەگەر وابڕوات دۆخێكی خراپ چاوەڕێمان دەكات ئەویش جگە لەزیانی كورد خۆی كەسی تر نییە، میللەتی كورد لەشەڕی یەكتركوژی مێژوویەكی خراپی هەیەو تائێستاش باجەكەی دەدات، بەدووبارەبوونەوەشی لەبچووكبوونەوە زۆر گەورەترە.\nمحەمەدی حاجی مەحمود دوێنێ وتی لەساڵی 1992 یەكێتی‌و پارتی بەحزوری مام جەلال‌و كاك مەسعود لەماڵی كەریم خانی برادۆست، ڕێككەوتن كە پەكەكە ڕەوانەی قەندیل بكەن، تائێستاش هیچ زمانحاڵێکی ئەو دوو حزبە ئەوەیان ڕەتنەكردۆتەوە، ئایا پەكەكە خاكی داگیركردووین.\nئەم قسەیەی محەمەدی حاجی مەحمود شتێكی بیرخستمەوە، كاتێك مەخمور كۆنتڕۆڵكرایەوە لەژێر دەستی تیرۆریستانی داعش، پێشمەرگەو گەریلاو سوپای عێراق‌و هاوپەیمانان بەیەكەوە شەڕی بەرگریكاریان لەخاك‌و نیشتمان‌و مرۆڤایەتی دەكرد، هەر ئەوكاتە مەسعود بارزانی سەرۆكی هەرێمی كوردستان سەردانی ئەو كەمپەی مەخموری كرد كە پێرێ بۆردومانكراو لەگەڵ بەرپرسانی باڵای پەكەكە كۆبۆوەو دەستخۆشی لێكردن كە هاوشانی پێشمەرگە شەڕیان دژی تیرۆیستان كرد، لە16ی ئۆكتۆبەریش شەڕیان كرد.\nهەركات یەكێتی بچێتە ژێرباری شەڕكردن دژی پەكەكە بەهەر بیانوویەك بێ، ئەوە ڕاگەیاندنی مردنی حزبەكەیە، بۆیە تا ئەوساتەی قسە دەكەین تەنها شەڕكردن ئەگەر ڕووبدات لەنێوان پەكەكەو پارتیە، ئەگەر ئەو شەڕەش ببێتە کرداری، ئەم شتانەش روودەدەن.\n1. شەهیدبوونی چەند سەد پێشمەرگەیەك‌و گەریلایەك.\n2. قوڵبوونەوەی خراپیەكان دەیان هێندەی ئێستای دۆخی سیاسی.\n3. وێرانتربوونی دۆخی دارایی‌و ئابووری.\n4. دورکەوتنەوەو خراپبوونی زیاتری پەیوەندیەكانی هێزە سیاسیە كوردیەكان.\n5. دەستگیرکردنی چەندین كەسی دیكەو زیندانیكردنیان بەزیندانی سیاسی.\n6. ماوەی ئاساییبوونەوەی دۆخەكە درێژدەبێتەوە.\n7. توركیا، بەبێ هیچ زیانێك سوودمەندو سەركەوتوودەبێت، بۆ مەودادرێژ.


زەبەنگ بەهادین: یاری کردن بە قوتی خەڵك. – WTARIKURD\nزەبەنگ بەهادین: یاری کردن بە قوتی خەڵك.\nسه‌ره‌ڕاى رێككه‌وتنى ژوره تاریكه‌كانى ده‌سه‌ڵاتى هه‌رێم له‌گه‌ڵ حكومه‌ته‌كه‌ى به ريز( عادل عبدالمهدی ) له به‌غداد كه‌چى مووچه‌ى فه‌رمانبه‌رانى هه‌رێم  هه‌موو مانگێك دوا ده‌كه‌وێت, له‌گه‌ڵ ئه‌و هه‌موو به‌لێنانه‌ى كه ئه‌درێت بۆ پێدانى مووچه له كاتى خۆى به‌ڵام هیچ مانگێك به‌ڵینه‌كه له كاتى خۆى نابرێته سه‌ر , ده‌سه‌ڵاتدارانى هه‌رێم به به‌رده‌وامى خه‌ریكى سه‌رقاڵ كردنى خه‌ڵكن به كێشه‌ى جیا جیاوه , وه‌ك رێككه‌وتنى حیزبه‌كان له‌سه‌ر پشك و به‌شى هه‌ر یه‌كیان له حكومه‌ت و په‌رله‌مان و به‌رژه‌وه‌ندى یه‌كانیان له ده‌سه‌لاتدا كه له راستى دا خۆیان پێش هه‌ڵبژاردن رێك كه‌وتوون و كۆتاییان به به‌شكردنى پۆست و پاره هێناوه ئه‌مه‌ى ئه‌كرێت ئێستا ته‌نها سینارێویه‌كى دارێژراوه بۆ چه‌واشه‌كردن و سه‌رقاڵكردنى خه‌ڵكى ,سه‌رده‌مێك به كێشه‌ى په‌رله‌مان گه‌ر به ووردى له رابردووى په‌رله‌مان بروانیت ده‌بینیت حیزبه‌كان خۆیان هیچ به‌هایه‌كیان بۆ كارى په‌رله‌مان نه‌هێشتووه هه‌رچى رێككه‌وتنى سیاسى هه‌یه له مه‌كته‌ب سیاسى حیزبه‌كان ده‌كرێت په‌رله‌مان به‌س مۆرى ده‌كا ,سه‌رده‌مێك به كێشه‌ى سه‌رۆكایه‌تى هه‌رێم كه جگه له سه‌پاندنى به‌رژه‌وه‌ندى یه‌كانى پارتى دیموكراتى كوردوستان هیچى تر نى یه هه‌ڵه‌به‌ته ئه‌مه‌ش به‌رامبه‌ر كۆمه‌ڵێك پۆست و پاره‌و به‌رژه‌وه‌ندى گه‌وره گه‌وره بۆ حیزبه‌كانى دى ,میلله‌ت سه‌رقاڵ ده‌كه‌ن به بروانامه‌و بێ بروانامه‌ى له كاتێكدا ئه‌وانه‌ى چه‌ند ساڵه حوكمى ئه‌م ووڵاته ده‌كه‌ن كوا بروانامه‌كانیان ته‌نانه‌ت ئه‌گه‌ر بروانامه‌شیان هه‌بووبێ هه‌ر به ویستى حیزبه‌كه‌یان و به خواست و به‌رژه‌وه‌ندى خۆیان كاریان كردووه , ئه‌مه جگه له كۆمه‌ڵێك بابه‌تى لاوه‌كى رۆژانه كه خه‌ڵكیان پێوه ماندوو كردووه , هه‌موو ئه‌مانه له پاى چى , ئایا خه‌ڵك ئه‌وه‌ى پرسیوه ئه‌م هه‌موو بێنه‌و بالۆره‌یه بۆ چى یه له پێناو چیدایه ؟\nجاران بزوتنه‌وه‌ى گۆران به‌رنامه‌یكى هه‌بوو به‌رنامه‌ى ژماره‌كان به به‌رده‌وامى داتاو دوكیومینتى پێشكه‌شى هاولاتیان ده‌كرد سه‌باره‌ت به داهات و خه‌رجى و پاره‌ى نه‌وت و پاره‌ى خاڵه گومرگى یه‌كان , ئێستا نه‌ك هه‌ر به‌رنامه‌كانیان نه‌ماوه بگره ئه‌ندام په‌ر‌له‌مانه‌كانیان له به‌غداده‌وه دڵنیاى ده‌ده‌نه هاولاتیان كه مووچه به‌رده‌وام ده‌بێت به بێ ئه‌وه‌ى هیچ زانیارى یه‌ك بده‌ن به خه‌ڵك و هیچ داتایه‌ك پێشكه‌ش بكه‌ن سه‌باره‌ت به نه‌وتى هه‌رێم و بوودجه‌و و مووچه‌ى فه‌رمانبه‌ران .\nله چاوپێكه‌وتنێكى كه‌ناڵى شه‌رقیه نیوز وه‌زیرى دارایى عێراق ده‌ڵێت پاره‌ى چوار مانگى موچه‌مان ناردووه بۆ هه‌رێم وه‌ك ئه‌وه‌ى رێككه‌وتن هه‌بووه له نێوان به‌غداد و هه‌رێم كه رۆژانه برى 250 دووسه‌دو په‌نجا هه‌زار به‌رمیل نه‌وت راده‌ستى سۆمۆ بكرێت به‌ڵام له‌گه‌ڵ ئه‌وه‌ى كه به‌غداد به به‌رده‌وامى پاره‌ى ناردووه به هیچ شێوه‌یه‌ك ئه‌و بره نه‌وته راده‌ست نه‌كراوه به سۆمۆ و رێككه‌وتنه‌كه جێ به جێ نه‌كراوه , ئه‌مه ئاماژه‌یه‌كى سامناكه بۆ وونكردنى وورده‌كاى گه‌یشتن و سه‌رف كردنى ئه‌و پاره‌یه , ئه‌مه سه‌ره‌راى ئه‌وه‌ى ره‌نگه داهاتى خاڵه سنورى یه‌كان تا ئێستا را ده‌ستى به‌غداد نه‌كرابێـت , ئه‌م بابه‌ته یارى كردنێكى ترسناكه نه‌ك به ته‌نها به قوتى خه‌ڵك به‌ڵكو به داهاتوى هه‌رێمى كوردوسانیشه‌وه هه‌م له روى ئابورى هه‌م له رووى و سیاسیشه‌وه , كێشه‌كه ئه‌وه‌یه ئێستا كه‌س نه‌ماوه بڵێ كوا ئه‌و پاره‌یه كه‌س نى یه ژماره‌و داتا بداته خه‌ڵك به پێچه‌وانه‌وه ئه‌وانه‌ى دوێنێ هات و هاوارى شه‌فافیه‌تیان بوو ئێستا خۆیان خه‌ریكى دیزه به ده‌رخۆنه‌ى بابه‌ته‌كانن , كاتێك په‌رله‌مانتارانى كورد له به‌غداد دڵنیایى ده‌ده‌نه خه‌ڵكى كوردوستان كه به پێ پرۆژه یاساى بودجه‌ى ئه‌مساڵ به‌غداد ناتوانێ ئه‌و بره پاره‌یه ببرێت كه بۆ مووچه‌ى فه‌رمانبه‌رانى هه‌رێم دانراوه , پێده‌چێت خۆیان ئه‌وه‌یان له یادكردبێت كه پرۆژه یاسایى بودجه ته‌نها بۆ سالێكه به دڵنیایى ساڵى داهاتوو هیچ كام له كوتله عه‌ره‌بى یه‌كان رازى نابن به‌مشێوه رێككه‌وتنه به پێچه‌وانه‌وه ئه‌وان خۆیان ئاماده‌كردووه كه مه‌رجى قورس وتوند بۆ كورد دابینین له پرۆژه یاساى بودجه‌ى ساڵى داهتوو , ئه‌ى باشه ئێستا حكومه‌تى هه‌رێم پاره به كاشى له به‌غداد وه‌رده‌گرێت و ئه‌گه‌ر داهاتى خاڵه گومرگى یه‌كان ته‌سلیم نه‌كات و رۆژانه‌ش نه‌وت بفرۆشێ بێ ئه‌وه‌ى به‌رمیلێك بداته به‌غداد مووچه به‌مشێوه‌یه دابه‌ش ده‌كات , ئه‌ى ده‌بێت ساڵى داهاتوو حكومه‌ت به چه‌ند مانگ مووچه‌یه‌ك بدات . ئه‌مه‌ى ئێستا ئه‌كرێت به پێ ى قسه‌ى وه‌زیرى دارایى عیراق بێت جگه له یاریكردن به قووتى خه‌ڵكه‌وه هیچى تر نى یه .ئێستا فه‌رموون با ئه‌و ئه‌ندام په‌رله‌مانه‌ى كه ده‌ڵێن ئێمه كار بۆ شه‌فافیه‌ت و پاراستنى مووچه‌ى فه‌رمانبه‌ران ده‌كه‌ین له به‌غداد با پێمان بڵێن ئه‌و پاره‌ی 4 چوار مانگه‌ى به‌غداد ناردویه‌تى كوا و له كوێدا سه‌رف كراوه ؟\nدکتۆر کەمال میراودەلی: سوریا و سیناریۆکانی: بەشی حەوتەم.\nمحەمەد بەرزی: هەلپەرستی مشەخۆر.


کچەکەی هەیفا وەهبی پەیامێکی توند بۆ دایکی دەنێرێت، بەڵام بەشێوەیەکی ناڕاستەوخۆ.\n21ی مانگی مارس رۆژی جیهانی دایکانە، لەهەمانکاتدا 10ی مانگی مارس یادی لەدایکبوونی ئەستێرەی دیاری عەرەبی هەیفا وەهبیە، لەپاش تێپەڕینی چەند رۆژێک بەسەر ئاهەنگی لەدایکبوونی هەیفادا، کچەکەی زەینەب لە ستۆری ئینستاگرام دەڵێت "هەندێک خانم شایەنی وشەی دایکایەتی نین، چونکە دایک بەرپرسیاریەتیە و نیعمەتی خودایە، بەڵام ناکرێت ژنێک بەهۆی ئەوەی تەنها منداڵی بووە، بڵێن دایک.\nدایک دەبێت هەموو ماناکانی سۆزو وەفای تێدابێت، هەرگیز رۆژێک بۆ دایک بەس نییە، ئەگەر تۆ دایک لە ژیاندایە بەرلە رۆژی جیهانی دایکانیش بڕۆ دەستی ماچ بکە و نزای باشی بۆ بکە، سوپاس بۆ خودا منیش خودا هەستی دایکایەتی پێ بەخشیم..هتد".\nهەیفا وەهبی، لەدایکبووی ساڵی 1976ە، لە کێبڕکێی شاجوانی باشووردا پلەی یەکەمی بەدەستهێناوە، بەڵام دوای ئەوەی زانرا خاوەنی کچێکە نازناوەکەی لێسەندرایەوە، بەڵام بەهۆی جوانی و سەرنجڕاکێشیەوە بەیەکێک لە 10 خانمە کاریگەرەکەی جیهان ناسراوە.\nلە سەرەتاکانی تەمەنیدا هاوسەرگیری لەگەڵ کوڕێکی پوری دەکات و لەساڵی 1998 کچێکی دەبێت و ناویدەنێت زەینەب، دواتریش هەیفا جیادەبێتەوە، بەشێک لە زانیاریەکان دەڵێن هەیفا لەبەرامبەر جیابوونەوەی وازی لە بەخێوکردنی کچەکەی هێناوە بە یەکجاری.\nئه‌م بابه‌ته 64850 جار خوێنراوه‌ته‌وه\nپریانکا یادی لەدایک بون بۆ هاوسەرەکەی دەکاتەوە\nنانسی مەراسیمی پاکبونەوە بۆ کچەکەی ساز دەکات\nبەهۆی ماکیاژی کچەکەیانەوە ناکۆکی لەنێوان کارداشیان و هاوسەرەکەی دروست دەبێت\nوائیل کفوری بە ئامادەبونی چەندین هونەرمەند یادی لەدایکبونی دەکاتەوە\nتامر حوسنی دەبێتە پاڵەوانی چیرۆکەکەی خۆی\nتۆڵگەهان بەشداری درامایەکی نوێ دەکات\nپریانکا چۆپرا و نیک جۆناس خانوەکەیان بە پارەیەکی خەیاڵی دەفرۆشن\nهەزان ژیانی هاوسەگیری پێکهێنا\nتوبا لەگەڵ کچەکانی دەردەکەوێت\nنیکی میناج وازهێنانی خۆی لەکاری هونەری راگەیاند\nئاریانا گراند داوای یاسایی تۆمار دەکات\n10 جوانترین ئەکتەرە ئەفریقیەکانی هۆلیوود\nموعین ساڵیادی هاوسەرگیری دەکاتەوە\nگوڵسەران لەگەڵ کورەکەی دەردەکەوێت\nکێڤن هارت لە روداوێکی ئۆتۆمبێلدا بە سەختی برینداربو\nهەزال لەگەڵ چەند ئەکتەرێکی بەناوبانگ بەشداری درامایەک دەکات\nنانسی عەجرەم ساڵیادی هاوسەرگیری دەکاتەوە\nنوێترین دەرکەوتنی جیهان و هاوسەرەکەی\nپێلین ئاهەنگ بۆ لەدایکبونی هاوسەرەکەی دەگێڕێت\nنیمار بەشداری زنجیرە فیلمێکی بەناوبانگ دەکات\nئەلیسا بەشداری زنجیرەیەکی بەناوبانگی جیهانی دەکات\nزە رۆک بەگرانترین ئەکتەری 2019 دیاریکرا\nئامینە گوڵشە وێنەی دایکی بڵاودەکاتەوە پیرۆزبایی لێدەکات\nپێش بڵاوبونەوەی ئەلبومەکەی یەک ملیۆن کۆپی لێ فرۆشرا\nئیڤان باند لە کوردستان کۆنسێرت سازدەکەن\nشەزا حەسون لە نەخۆشخانەوە پەیامێک بڵاودەکاتەوە و تەندروستی باش نیە\nزە رۆک ژیانی هاوسەرگیری پێکهێنا\nبە وێنە؛ شێوەی ئەستێرە جیهانیەکان لە سەرەتای دەرکەوتنیاندا\nئەلیسا وازھێنانی خۆی لە کاری ھونەری راگەیاند


ڕه‌وتى سه‌در عه‌بادى به "ناپاك" تۆمه‌تبار ده‌كات\nڕۆژنامه‌ى عه‌ره‌بى له‌نده‌نى له راپۆرتێكدا نووسیویه‌تی، هه‌ندێك له سه‌ركرده‌كانى ڕه‌وتى سه‌در و هاوپه‌یمانى سائیروون ده‌ستیان به‌هێرشێك كردووه بۆ سه‌ر حه‌یده‌ر عه‌بادى سه‌رۆك وه‌زیران و به"ناپاك" تۆمه‌تبارى ده‌كه‌ن.\nله ژماره‌ى ئه‌مڕۆیدا ڕۆژنامه‌ى عه‌ره‌بى له‌نده‌نى ڕاپۆرتێكى له‌سه‌ر ئه‌و ناكۆكییانه بڵاو كردووه‌ته‌وه، كه له نێوان هاوپه‌یمانى نه‌سر و هاوپه‌یمانى سائیروون هه‌یه.\nڕۆژنامه‌كه نووسیویه‌تی، "ناكۆكى نێوان حه‌یده‌ر عه‌بادى سه‌رۆك وه‌زیران و ره‌وتى سه‌در، به شێوه‌یه‌كى بێ وێنه ئاشكرا بووه، ئه‌مه‌ش له‌گه‌ڵ یه‌كه‌م هێرش ده‌رده‌كه‌وت كه ره‌وته‌كه به ئاشكرا بۆ سه‌ر عه‌بادى ئه‌نجامى داوه".\nدوێنێ زیا ئه‌سه‌دى سه‌رۆكى مه‌كته‌بى سیاسى ڕه‌وتى سه‌در به‌یاننامه‌یه‌كى بڵاو كرده‌وه، له‌ناو به‌یاننامه‌كه‌دا ئه‌وه‌ى وه‌بیر عه‌بادى هێناوه‌ته‌وه، زیاتر له جارێك موقته‌دا سه‌در پێشتر رێگریى له كه‌وتنى عه‌بادى كردووه.\nڕۆژنامه له‌نده‌نییه‌كه، ئه‌مه ده‌كاته سه‌ره‌تاى ده‌ركه‌وتنى ئه‌و هێرشه‌ى كه ده‌كرێته سه‌ر عه‌بادى و ئاماژه‌ی داوه، ره‌وتى سه‌در عه‌بادى به شكستخواردوو ده‌زانن، ناڕه‌زایى له‌وه ده‌رده‌بڕن جارێكى تر عه‌بادى ببێته‌وه سه‌رۆك وه‌زیران.\nجیا له‌وه‌ش وه‌ك سه‌رچاوه‌كان ئاماژه‌یان بۆ كردووه، سه‌ركرده‌كانى ره‌وتى سه‌در و هاوپه‌یمانى سائیروون، حه‌یده‌ر عه‌بادى به "ناپاك" تۆمه‌تبار ده‌كه‌ن، چونكه عه‌بادى و هاوپمانێتییه‌كه‌ى كه ناوى "نه‌سر"ه له هاوپه‌یمانى فه‌تح و ده‌وڵه‌تى یاسا نزیك ده‌بنه‌وه، ئه‌مانیش له‌لایه‌ن ئێرانه‌وه پاڵپشتى ده‌كرێن.\nسه‌درییه‌كان پێیان وایه نزیكبوونه‌وه‌ى عه‌بادى له‌م دوو هاوپه‌یمانێتییه ماناى دوورخستنه‌وه‌ى سائیروون ده‌گه‌یه‌نێ كه له‌لایه‌ن موقته‌دا و ره‌وته‌كه‌ى پاڵپشتى ده‌كرێت.\nبه‌پێى ئه‌و ئه‌نجامانه‌ى كه له‌دواى هه‌ڵبژاردنى 12ى ئایار/ مایۆ راگه‌یانراوه، سائیروون 54 كورسیى به‌ده‌ست هێناوه و هاوپه‌یمانێتى نه‌سریش 42 كورسى، پێشتر عه‌بادی و سه‌در هاوپه‌یمانییان ڕاگه‌یاند، به‌ڵام زانیارییه‌كان ئاماژه بۆ په‌راوێزخستنی سه‌در و پێكهێنانی گه‌وره‌ترین فراكسیۆنی په‌رله‌مانی له نێوان فه‌تح و ده‌وڵه‌تی یاسا و نه‌سڕ ده‌كه‌ن، بۆ هێشتنه‌وه‌ی پۆستی سه‌رۆك وه‌زیران له ده‌ست حزبی ده‌عوه.


یەکەم لێدوانی کومان دوای ئەوەی بووە راهێنەری بەرشەلۆنە – SNN\nسێ شه‌ممه, تشرینی یه‌كه‌م 20\nHome›وەرزش/جیهانی›یەکەم لێدوانی کومان دوای ئەوەی بووە راهێنەری بەرشەلۆنە\nیەکەم لێدوانی کومان دوای ئەوەی بووە راهێنەری بەرشەلۆنە\nئەمڕۆ بە فەرمی یانەی بەرشەلۆنەی ئیسپانی گواستنەوەی رۆناڵد کومانی راهێنەری هەڵبژاردەی تۆپی پێی هۆڵەندای بۆ ریزەکانی وەکو راهێنەر لە شوێنی کیکی سیتین راگەیاند و گرێبەستی لەگەڵدا تا 30ی حوزەیرانی 2022 واژۆکرد.\nلە کۆنگرەیەکی رۆژنامەوانیدا دوای ناساندنی لە یانە کەتەلۆنیەکە، کومان بەشداری کردوو رایگەیاند:” ئەمڕۆ رۆژێکی خۆشە بە نسبەت منەوە، یانەی بەرشەلۆنە ماڵی منە، من عاشقی ئەم یانەیەم، گرنگترین کاری ئێمە ئەوەیە ئەو یانەیە بەهێز بکەین و کاری تێدا بکەین، بۆ ئەوەی بەرشەلۆنە بگەڕێنینەوە کە پێشتر چی بووە،خەونی من ئەوە بووە لێرە بم لە پێناو راهێنەرایەتی بەرشەلۆنە،شانازییە بۆ من کە پێشتر لەم یانەیە یاریم کردووەو ئێستا راهێنەری ئەم یانەیەم”.\nدواتر وتی:” دەبێت گۆڕانکاری بکەین، وێنەی ئەمڕۆ ئەوە نیە کە ئێمە دەمانەوێت، نە ئەندام و نە یاریزان و نە هیچ کەسێکی تر نایەوێت، دەبێت شکۆی گەورەترین یانەی جیهان بە دەست بهێنینەوە، یاریزانەکان تەمەنێکی دیاریکراویان هەیە، لەوانەیە گومانت لە ئاستی ئەوان هەبێت، بەڵام پێویستە هەمیشە رێزیان بگریت دەبێت بە دوای باشتریندا بگەڕێیت”.\nلەسەر میسی وتی:” ئەو باشترین یاریزانی جیهانەو دەمەوێت لە تیمەکەم بێت، حەز دەکەم کاری لەگەڵدا بکەم، چونکە ئەو یاری دەباتەوە،ئەو یاریزانی بەرشەلۆنەیە و گرێبەستی هەیە،ئەو سەرکردەیە، قسە لەگەڵ یاریزانەکان دەکەم، هیوادارم میسی بەردەوام بێت، من لێرە ناتوانم بیڵێم چی بە میسی دەڵێم، ئەمە تایبەتە لە نێوان من و ئەودا، ئەو گرێبەستی هەیەو راهێنەر دەیەوێت لەگەڵیدا بێت، من دڵخۆش دەبم ئەو لەگەڵمان بەردەوام بێت”.\nلەسەر گرێبەستی خۆی و بەرشەلۆنە وتی:’ من گرێبەستی دوو ساڵم هەیەو دەزانم هەڵبژاردن دەکرێت لە یانەکە و سەرۆکی نوێ دەگات، بەڵام دەبێت کارەکەم بکەم و یارییەکان ببەمەوە”.\nلەسەر کۆتینیۆ وتی:” ئەو یاریزانی بەرشەلۆنەیە، ئێمە پێویستە بڕیارەکانیش بینین، پێویستە جێبەجێی بکەین،ئێستا کاتی ئەوەیە دەرفەت بە یاریزانە لاوەکان بدەین،ئەوان شایەنی زیاترن”.\nژمارەی کورسییەکانی پەرلەمانی ئیتاڵیا کەمدەکرێتەوە\nلێدوانی زیدان لەسەر یاریەکەی شاختار\nگۆڵپارێزی ئێڤه‌رتۆن هه‌رەشه‌ی كوشتنی پێده‌گات\nسلێمانى: خوێندكارانى په‌یمانگاكان داواده‌كه‌ن بڕیاره‌كانى وه‌زاره‌تى په‌روه‌رده بیانگرێته‌وه\nلە هەرێمی کوردستان دیاردەیەکی ناشرین بەهۆی کۆرۆناوە مەترسی بۆ سەر ژیان دروستکردووە\nئینفۆگرافی:نوێترین ریزبەندی گۆڵکاران و یانەکانی خولی ئینگلتەرا\n“ململانێ ناوخۆییەكانی پارتی هۆكاری پڕنه‌كردنه‌وه‌ى پۆستى وەزیری سامانە سروشتیيەكانە”\nلە چاكسازی گەورانی هەولێر زیندانەیەکی دیکە گیانیلەدەستدا\n“هەق وایە وەزارەتی دارایی هەرێم ناو بنرێت بانکی دابەشکردنی مووچە”\n110 کەس لە عێراق بە کۆرۆنا گیانیانلەدەستدا\nلیژنه‌ى باڵاى ته‌ندروستیی عێراق 10 رۆژ قه‌ده‌غه‌ى هاتووچۆى راگه‌یاند


كوردستانییەكان: یەك لیستیی كورد بۆ كەركوك پێویستە – پەڕە 2 – Knwe.org\nسەرەکی » راپۆرت » كوردستانییەكان: یەك لیستیی كورد بۆ كەركوك پێویستەپەڕە 2\nلەگەڵ وەفدی UN دۆخی كەركوكیان تاوتوێكرد\nوەفدی حزب و لایەنە كوردستانییەكان و ستافی یونامی لە پارێزگای كەركوك كۆبوونەوە و دۆخی كەركوكیان تاوتوێكرد.\nلە بارەی كۆبوونەوەكەوە كە دوێنێ لە بارەگای یونامی لە كەركوك بەڕێوەچوو، رەوەند مەلا مەحمود جێگری لێپرسراوی مەڵبەندی كەركوك بە كوردستانی نوێ-ی راگەیاند: لە كۆبوونەوەكەدا چەندین پرسی پەیوەست بە دۆخی ئێستای كەركوك تاوتوێكرا، وتیشی: وەكو لایەنە كوردستانییەكان هەڵوەستەمانكرد لەسەر پرسە گرنگەكانی وەكو تەعریب، هەڵبژاردن و كێشەی ئیداریی كەركوك، جەختیشمانكردەوە كە شاڵاوی تەعریب لە كەركوك درێژەی هەیە. لەسەر پرسی هەڵبژاردنیش تێڕوانینی خۆمان خستەڕوو كە لە یاساكەدا ناهەقی بەرامبەر كورد كراوە. باسی لیستی كەركوكی كوردستانی-مان بۆ كردن كە لیستی لایەنە كوردستانییەكانی كەركوكە و وەك لایەنە سیاسییەكان رێوشوێنە یاساییەكان دەگرینەبەر بۆ تۆماركردنی لیست و كاری پێویست بۆ بەشداریكردن لە هەڵبژاردنی ئەنجومەنی پارێزگاكان. وتیشی: لایەنی یونامی تەئكیدیانكردەوە كە ئەوان پشتیوانی لە ئاساییكردنەوەی دۆخی كەركوك دەكەن.\nیەكێتی: بەرژەوەندیی كورد و كەركوك لە یەك لیستیدایە\nرەوەند مەلا مەحمود جێگری لێپرسراوی مەڵبەندی كەركوك ئاماژەی بەوەشدا «وەكو یەكێتی لەگەڵ یەك لیستیداین لە كەركوك و پێمانوایە؛ بەرژەوەندیی كورد و كەركوك لە یەك لیستیدایە، وتیشی: كارمان بۆ ئەوەكردووە كە هەموو لایەنە كوردستانییەكان لەژێر سایەی لیستی هاوبەشی كوردستانیدا لە كەركوك كۆببنەوە كە ئەویش لیستی كەركوكی كوردستانییە.\nپارتی: لەگەڵ یەك لیستیداین لە كەركوك و ناوچە هاوشێوەكانی\nعەدنان كەركوكی ئەندامی ئەنجومەنی سەركردایەتیی كەركوك و گەرمیانی پارتی دیموكراتی كوردستان-یش بە كوردستانی نوێ-ی راگەیاند: وەكو پارتی لەگەڵ یەك لیستیداین لە كەركوك و ناوچە هاوشێوەكانی، وتیشی: وەكو لایەنە كوردستانییەكان لە كەركوك پێویستە یەك لیست بین.\nگۆڕان: بەشداریكردنی كورد بە لیستێكی هاوبەش لە كەركوك\nهەروەها حەكیم عوبێد باژێروانی كەركوكی بزووتنەوەی گۆڕان پێیڕاگەیاندین: وەكو بزووتنەوەی گۆڕان لەگەڵ یەكڕیزیی و تەبایی لایەنە سیاسییەكانداین بۆ هەڵبژاردن و بەشداریكردنی كورد بە لیستێكی هاوبەش لە كەركوك.\nیەكگرتوو: یەك لیستی بۆ هەڵبژاردنی ئەنجومەنی پارێزگا\nئیبراهیم خەلیل لێپرسراوی مەڵبەندی كەركوكی یەكگرتووی ئیسلامیش بە كوردستانی نوێ-ی راگەیاند: وەكو یەكگرتوو لەگەڵ ئەوەداین كە كورد لە كەركوك بە یەك لیست بەشداریی هەڵبژاردنی ئەنجومەنی پارێزگای كەركوك بكات.\nحزبی شیوعی: یەك لیستی پێویستە\nسدیق ئەحمەد لێپرسراوی كۆمیتەی پارێزگای كەركوكی حزبی شیوعیی كوردستانیش بۆچوونی وایە «یەك لیستی لایەنە كوردستانییەكان لە كەركوك، هۆكارێكی سەرەكییە بۆ چارەسەركردنی زۆربەی كێشەكانی ئێستای كەركوك».\nشایانی باسە، سەرەتای ئەم هەفتەیە، حزب و لایەنە كوردستانییەكان لە پارێزگای كەركوك لە كۆبوونەوەیەكدا بڕیاریاندا بە لیستێكی هاوبەش بە ناوی لیستی (كەركوكی كوردستانی) بەشداری لە هەڵبژاردنی داهاتووی ئەنجومەنی پارێزگای كەركوكدا بكەن.


نێچیرڤان بارزانی و دەست لەکارکێشانەوە\nئێستا لە هەشتەمین کابینەداین لە حکومەتی هەرێم بەتەمەنێکی درێژکراوەشەوە ناوەستن، لەکوێی دنیا شتی وا هەبوە حکومەت و پەرلەمان تەمەنی خۆی درێژ بکاتەوە؟ بێگومان شتی وا وجودی نیە، لە حاڵەت گەلێکدا ئەکرێ هەندێجار حکومەت شکست بهێنێ و داوای هەڵبژاردنی پێشوەختە بکات بۆ دوبارە پێکهێنانی حکومەتێکی تازە.\nبەڕێژەیەکی کەم لە کۆی ۲٥ ساڵی تەمەنی حکومڕانی دا دوان سیان ساڵێکی لێدەرکەی ئەگینا باقی تەواوی کابینەکان شایستە بەوە نین باسیشیان لێوەبکرێ، نەک سەحبی سیقە بگرە ئەبێ تەسفیە حیساتێکیشیان لەگەڵا بکرێ و لێپریسنەوەیان لەگەڵا بکرێ و ڕووبەڕوی دادگا بکرێنەوە بەرپرسیارێتی شکستی چەندین ساڵەش بگرنە ئەستۆیان، ئاخر کام سێکتەرەی ژیان هەبوە ئێوە تیایا سەرکەوتوبون لە ئیدارەدان؟\nناکرێ وڵاتێک توشی داڕمانی ئابوری و ئیداری بوبێ و کەس خۆی لێنەکات بەخاوەنی، چ شتێک ماوە لێرە بەدەردی وێرانەتان نەبردبێ، لە پاڵ شکستی چەند ساڵەتان بە بیانوی شەرعیەتی شۆڕگێڕی و محسوبیەت و منسوبیەت ئامادەی وازهێنانی دەسەڵات نین و سوکایەتیش بە هاونیشتمانیان دەکەن بەم نەوعیەتی بیرکردنەوە سەقەتانەتان.\nسەیرکە لە وڵاتان سەرۆک وەزیران و سەرۆک کۆمار هێندە بەرپسیارن لەبەرانبەر ئەو ئەرکەی ئەگرنە ئەستۆ، تەنانەت هەندێ جار لە بەرانبەر ڕووداوی کارەساتی سروشتیش دەست لەکارکێشانەوە پێشکەش بە حکومەت و وڵاتەکەیان دەکەن بۆ نمونە :\nڤیکتۆر بونتا سەرۆک وەزیرانی ڕۆمانیابوو، لە ۳۰ ـ اکتوبر ـ ۲۰۱٥ دا ئاگرێک کەوتەوە لە نادیەکی شەوانە night club culective بەناوی کوڵێکتیڤ لە پایتەخت، بوە هۆکاری گیان دەست دانی ۳٤ کس و بریندار بوونی ۱٦٤ ی تر\nئیدی ڤیکتۆر بونتا لە ٤ ـ ۱۱ ـ ۲۰۱٥ دوای کەمتر لە یەک هەفتە دەستی لەکارکێشایەوە. تۆ سەیرکە ئەم کاربەدەستانە لەم وڵاتەی ئێمە چۆن بە عەقڵیەتی خێڵەکی و پاشاگەردانی و دواکەوتویی بیردەکەنەوە، بەڵام کێشەکە لەوەدایە چۆن خواست بکەن، چۆن بیانەوێ بۆیان ئەلوێ، چونکە بەشێک لەو پشکە لە ئیدارەی سەقەت و فاشلەی ئەوانیش بەر چەپڵەی لایەنگری ئەو حزبانە ئەکەوێ کە لە دەسەڵاتن دەنگیان پێداون، بۆیە پێویستمان بە ڕۆشنبیریەتی تاک هەیە وەک دەنگدەر لە هەڵبژاردن و دیاری کردنی چۆن کەسانێک بۆ نوێنەرایەتیان لە حکومەت بۆ ئەوەی نەجاتمان بێ لەو عەقڵانە.\nلەم هەرێمەی ئێمەش دا تەنها (نێچیرڤان بارزانی) ۱٦ ساڵ سەرۆک وەزیرانی حکومەتی هەرێم بوە جگە لەمەیش سێ ساڵیش جێگری سەرۆک وەزیران بوە، ئیدی پیاوی دەوڵەتمەدار وڵاتی کرد بە وێرانه بەتەواوی فەشەلی هێناوە لە ئیدارەدان، لەهەر وڵاتێک بوایە هەر سەرۆک وەزیرانێک بوایە ئێستا لە کونجی زیندان ئەبوو، کەچی هەموو هەوڵەکانی خۆی چڕکردۆتەوە ئامادەی جێهێشتنی دەسەڵات و دەست لەکار کێشانەوە نانیە دەسبەرداری شرینی گرێبەستە خەیاڵیەکانی نەوت نابێ لەگەڵ شەریکاتی عالەمی وەک ( سۆمۆ شیفڕۆن و تۆتاڵ و ڕۆزنێفت هتد...) و گرێبەستی پەنجا ساڵەی تورکیا بۆ هەناردەکردنی نەفت لەڕێی بەندەری جەیهانەوە بۆ دەرەوە، جگە لەمانەش ئامادەی هەموو دۆڕاندنێکی نیشتمانیشە لە پێناو مانەوەی خۆی لەو پۆستە.\nلە نێوان ۲٥ تەموز و ۲٥ ی ئەیلول دا...  تێكۆشه‌ر حسێن


ده‌ستپێكردنى دادگایى كردنى ئافره‌تێكى داعشى ئه‌ڵمانى كه كچێكى ئێزدى به‌بێ ئاو جێ هێشتووە تا گیانى له ده‌ستداوه\n5/7/2019 - 15:40\nجێنیفه‌ر فینیش ئافره‌تێكى ته‌مه‌ن 27 ساڵه و له ئه‌ڵمانیا له‌دایكبووه و ژیانی هه‌ژار بووه\nبه‌پێى هه‌واڵێك له رۆژنامه‌ى شه‌رقولئه‌وسه‌ت بڵاوكراوه‌ته‌وه، بۆ یه‌كمجار له شارى میونخ له وڵاتى ئه‌ڵمانیا دادگایكردنى چه‌كدارێكى داعش به تۆمه‌تى به‌شداریكردنى شه‌ڕ و كوشتنى خه‌ڵك ده‌ستیپێكرد.\nجێنیفه‌ر فینیش چه‌كدارێكى ئافره‌تى داعشه دادگایكردنى له ئه‌ڵمانیا ده‌ستیپێكرد، به تۆمه‌تى به‌شداریكردنى له كوشتنى كچێكى ئێزدى، پارێزه‌رانى كچه‌كه له‌نێوانیان دا ئه‌مه‌ل كلۆنى كه لوبنانیه و هه‌ڵگرى ناسنامه‌ى بریتانییه، هه‌روه‌ها نادیه موراد خاوه‌ن خه‌ڵاتى نۆبڵى ئاشتى پێیان وابوه ئه‌م دادگایه پێشینه‌یه‌كه له جیهاندا بۆ تاوانه‌كانى ڕێكخراوى داعش كه دژى ئێزدیه‌كان كردوویانه.\nجێنیفه‌ر به‌پێى تۆمه‌ته‌كانى، پارێزه‌ره‌كان ده‌ڵێن ئه‌گه‌رى هه‌یه به به‌ندكرنى هه‌تا هه‌تایى سزابدرێت، جێنیفه‌ر له كاتى هاتنى بۆ ناو هۆڵى دادگا ده‌موچاوى داپۆشیبوو به فایلێكى سوور تا ئه‌و كاته‌ى كامیراكان هۆڵى دادگایان جێهێشتبوو.\nڕۆژنامه‌كه باسى تۆمه‌ته‌كه‌ى جێنیفه‌رى كردووه كه به گوێره‌ى تاوانباره‌كردنه‌كه بێت، دادگا تۆمه‌تى به‌رپرسیارێتى له ناو داعش ئاڕاسته‌ى جێنیفه‌رى كردووه كه وه‌ك به‌رپرسێكى داعش چه‌كى هه‌ڵگرتووه و سه‌رپه‌رشتى جێبه‌جێكردنى ڕێنماییه‌كانى ڕێكخراوه‌كه كردووه وه‌ك رێز گرتن و پابه‌ندبوون له پۆشاك كردنى جلوبه‌رگى ڕێكخراوه‌كه، هه‌روه‌ها جلوبه‌رگى ئافره‌تان و هێله‌كى ته‌قینه‌وه‌ى له به‌ر كردووه له شاره‌كانى عێراق وه‌ك موسڵ و فه‌لوجه.\nجێنیفه‌ر فینیش ئافره‌تێكى ته‌مه‌ن 27 ساڵه و له ئه‌ڵمانیا له‌دایكبووه و ژیانی هه‌ژار بووه و هه‌روه‌ها خوێندنى ته‌واو نه‌كردووه، له ئه‌یلولى ساڵى 2014 ئه‌ڵمانیاى جێهێشتووه و ڕووى كردوه‌ته سوریا و په‌یوه‌ندى به چه‌كدارانى داعشه‌وه كردووه و دواتریش چوه‌ته موسڵ و فه‌لوجه له عێراق.\nدادگاى ئه‌ڵمانى له ڕاگه‌یاندراوێكدا هاتووه، جێنیفه‌ر فینیش له‌گه‌ڵ هاوسه‌ره‌كه‌ى له‌و ماوه‌دا كه له نێو ڕیزه‌كانى داعشدابوون له نێو ژماره‌یه‌ك ده‌ستگیركراوى ئێزدیه‌كان كچێكى ته‌مه‌ن پێنج ساڵان كه له‌گه‌ڵ دایكیدابووه و لێكیان جیاكردونه‌ته‌وه و بردویانه بۆ شوێنێكى تر، له سكاڵا یاسایه‌كه دا هاتووه، دواى چه‌ند ڕۆژێك كچه ئێزدیكه‌ى ته‌مه‌ن 5 ساڵ نه‌خۆشبووه و میزى كردووه به‌خۆیدا، هاوسه‌رى جێنیفه‌ر چه‌كدارى داعش وه‌ك سزادانێك له‌به‌ر خۆر و رۆژێكى زۆر گه‌رم بووه كچه‌كه‌ى به‌ستویه‌ته‌وه تا له بێ ئاوی مردووه، له‌و كاته‌شدا جێنیفه‌ر هیچ هه‌ڵویستێكى به‌رامبه‌ر هاوسه‌ره‌كه‌ى نه‌بووه بۆ ڕزگاركردنى ئه‌و منداڵه.\nچیلی.. لەو خۆپیشاندانانەی کە دژبە زیادكردنی كرێی هاتوچۆ به‌رێوه‌ده‌چێت 8 كه‌س گیانیان له‌ده‌ستدا


ئامادەکردنی: شادیار علی\n25/11/2014 لە رۆژی جیهانی بەرەنگاربوونەوەی توندو تیژی دژ بە ژنان، گروپی نا بۆ توندوتیژی دژ بەژنان لەکەرکوک کۆبونەوەیەکیان ئەنجامدا لەبەردەم بیناى پارێزگای کەرکوک بۆ دەربڕینی هاوپشتی خۆیان بۆ بزوتنەوەی ژنانی جیهان. بۆ ئەو مەبەستەش ڕگەیندراوێکیان خوێندەوە کە تیایدا داواکاری خۆیان ئاڕاستەی پەرلەمان و حکومەتی عێراقی دەکەن کە کاری جدی بکەن بۆ ئازادکردنی ژنانی (یەزیدی وتورکمان) کە رفێندراون لەلایەن چەتەکانی داعشەوە و بەهەند وەگرتنی پالپشتی دەروونی بۆ ژنان وچەند خاڵێکی دیکە کەلە راگەیەندراوەکە هاتبوو.\nئەندامی ڕێکخراوی رۆژە بۆ ژنان هێرۆ رەشید دەڵێت "لەم رۆژەدا دەبینین ژمارەی ئەو ژنانەی کە بەشداری ئەم کۆبونەوەیان کردوە زۆر کەمن بە بەراورد لەگەڵ ژمارەی ژنانی شاری کەرکوک ئەمەش ئەگەرێتەوە بۆ کەمی ووشیاری ژنان سەبارەت بەمافەکانیان،ئەمەش دەبێت ئیشی لەسەر بکرێت".\nژنانی رۆژئاوای کوردستانیش بەشداربوون لەم کۆبونەوەیەدا و دروشمی ئازادی بۆ ژنانیان بەرز ڕاگرد.ئەندامی ڕکخراوی ژنانی ئازادیخوازی کوردستان نەسرین ئەحمەد بۆ سولی ئون وێب دواو ووتی: "ئێمە وەکو ژنانی رۆژئاوا توندو تیژی دژبە ژنان رەتدەکەینەوە. ئەمرۆ ژنانی رۆژئاوا شانبەشانی پیاوەکان دەجەنگن و خەباتێکی بێ ووچان دەکەن لەپێناو خاک و نیشتیمان ومافە رەواکانیان. بەمەش دووپاتی دەکەنەوە کەهیچ جیاوازیەک نیە لەنێوان ژن وپیاودا، ئەوان لە سەنگەرەکانی شەڕدا خەبات دەکەن و ئێمەش لەکەرکوک بە ووشیارکردنەوەی کۆمەڵگا بەگشتی و ژنانیش بەتایبەتی خەبات دەکەین."\nپیاوانیش بەشداری کۆبونەوەکەیان کرد و دووپاتیان کردەوە کە پێویستە ژنان مافە رەواکانیان و ئازادییان بەدەستبێنن.\nشایەنی باسە لەگەڵ بوونی چەندین رێکخراوی دژ بە توندوتیژی ژنان و ئەنجامدانی چالاکی جۆراوجۆر، لە ماوەی ١٠ مانگی رابردوودا ٢٤ حالەتی کوشتنی بەمەبەست و ٥٣ حاڵەتی خۆسوتاندن و ٥ حاڵەتی کوشتن بە خنکاندن و ٢ حاڵەتی رفاندن لە کەرکوک روویان داوە.\nنازم حەمید لە پەیمانگای عێراقی بۆ مافی مرۆڤ دەڵێت "ئێمە وەکو ڕێکخراوە مەدەنێکان لەکەرکوک، ئەمرۆ کۆبوینەوە بۆ پێشکەشکردنی ووتارێکی هاوبەش بۆ ئیدارەی پارێزگای کەرکوک، تیایدا هەموو ئەو توندو تیژیانەی کە رووبەرووی ژنان دەبنەوە لە عێراق بەگشتی ولە شاری کەرکوک بەتایبەتی روونبکەینەوە. بەشێک لەو توندوتیژیانە خێزانین وبەشێکی تریشی کۆمەڵایەتین، کە کاردانەوەی زۆری هەبووە لەسەر ژنان بەجۆرێک کە کۆتایی بەژیانی خۆیان دێنن. ئێمەش لێرەوە پشتگیری خۆمان بۆ ژنان دووپات دەکەینەوە و داواکارین لەئیدارەی کەرکوک و حکومەتی عێراقی کە ڕۆڵی زیاتر بدەن بە ژنان وپشتگیریان بکەن بۆ وەرگرتنی پۆستەبەرزەکان".\nدوای ڕاوەستانیان زیاتر لە دووکاتژمێر لەبەردەم بینای پارێزگای کەرکوک، رێیان پێدرا بچنە نێو بینای پارێزگا وچاویان بە راکان سەعید ئەلجبوری جێگری پارێزگای کەرکوک بکەوێت وراگەیەندراوەکەیان پێشکەش بکەن.


دڵشاد گه‌رمیانی: هه‌ر كه‌سێك دژ به ئه‌سه‌د بجه‌نگێت كه كوژرا شه‌هیده\nموضوع: دڵشاد گه‌رمیانی: هه‌ر كه‌سێك دژ به ئه‌سه‌د بجه‌نگێت كه كوژرا شه‌هیده 2013-05-15, 10:25 am\nئه‌ندامێكی مه‌كته‌بی سیاسی كۆمه‌ڵی ئیسلامی كوردستان رایده‌گه‌یه‌نێت، ئیسلامی راسته‌قینه ده‌بێت ئیسلامێكی رادیكاڵ بێت، هه‌ركه‌سێك به‌نیه‌تی پاك‌و ته‌نها له‌پێناو ره‌زامه‌ندی خودادا بچێت بۆ سوریاو دژ به "به‌شار ئه‌سه‌د ئه‌و تاغوته خوێنڕێژه" بجه‌نگێت ئه‌گه‌ر كوژرا شه‌هیده.\nله چاوپێكه‌وتنێكیدا كه له ژماره‌ی ئه‌مڕۆ سێشه‌ممه‌ی هه‌فته‌نامه‌ی (ئاوێنه)دا بڵاو كراوه‌ته‌وه، دڵشاد گه‌رمیانی، ئه‌ندامی مه‌كته‌بی سیاسی كۆمه‌ڵی ئیسلامی ده‌ڵێت:"ئه‌و گه‌نجانه‌ی ئێستا له كوردستانه‌وه روو له سوریا ده‌كه‌ن بۆ جیهاد و شه‌ڕ كردن، به‌جۆرێك له جۆره‌كان په‌یوه‌ندییان هه‌یه به هێزه ئیسلامییه‌كانی كوردستانه‌وه، ئه‌گه‌ر ئه‌ندامیش نه‌بن، ئه‌و گه‌نجانه هیچ نه‌بێت دۆست‌و لایه‌نگرو كه‌س‌و كاری ئه‌و خه‌ڵكه ئیسلامییه‌ن، پێویست بوو لایه‌نه ئیسلامییه‌كان به‌گرنگییه‌كی زیاتره‌وه دیراسه‌ی وه‌زعی سوریایان بكردایه، رۆژانه ئه‌و خه‌ڵكه موسڵمانانه به‌ناڕه‌واو به‌شێوه‌ی وه‌حشیگه‌ری ده‌كوژرێن".\nناوبراو ئاماژه‌ی بۆ ئه‌وه‌كردوه: گه‌نجێكی زۆری ئیسلامی پرسیاری چون و نه‌چونیان لێ ده‌كات، له‌و رووه‌وه ده‌ڵێت: "به‌بێ ئه‌وه‌ی هیچ وه‌ڵامێكی شه‌رعی ئیقناعه‌تكه‌رمان پێ بێت بابه‌ته‌كه‌ش بابه‌تێكی شه‌رعی گه‌وره‌یه". به‌ڵام به‌قه‌ناعه‌تی گه‌رمیانی"هه‌ركه‌سێك بچێت بۆ سوریا دژ به به‌شار ئه‌سه‌د بجه‌نگێ كه كوژرا شه‌هیده".


هۆكارە كانی زیاد بوونی ئیمان :: ماڵپه‌ڕی فه‌رمووده\nهۆكارە كانی زیاد بوونی ئیمان\nإن الحمد لله نحمده و نستعينه ونستغفره و نعوذ بالله من شرور أنفسنا ومن سيئات أعمالنا، من يهده الله فلا مضل له ومن يضلل فلا هادي له.\nوأشهد أن لا اله الا الله وحده لاشريك له وأشهد أن محمداً عبده ورسوله .\n( يَا أَيُّهَا الَّذِينَ آَمَنُوا اتَّقُوا اللَّهَ حَقَّ تُقَاتِهِ وَلَا تَمُوتُنَّ إِلَّا وَأَنْتُمْ مُسْلِمُونَ )آل عمران: ١٠٢\n( يَا أَيُّهَا النَّاسُ اتَّقُوا رَبَّكُمُ الَّذِي خَلَقَكُمْ مِنْ نَفْسٍ وَاحِدَةٍ وَخَلَقَ مِنْهَا زَوْجَهَا وَبَثَّ مِنْهُمَا رِجَالًا كَثِيرًا وَنِسَاءً وَاتَّقُوا اللَّهَ الَّذِي تَسَاءَلُونَ بِهِ وَالْأَرْحَامَ إِنَّ اللَّهَ كَانَ عَلَيْكُمْ رَقِيبًا ) النساء: ١\n( يَا أَيُّهَا الَّذِينَ آَمَنُوا اتَّقُوا اللَّهَ وَقُولُوا قَوْلًا سَدِيدًا\nيُصْلِحْ لَكُمْ أَعْمَالَكُمْ وَيَغْفِرْ لَكُمْ ذُنُوبَكُمْ وَمَنْ يُطِعِ اللَّهَ وَرَسُولَهُ فَقَدْ فَازَ فَوْزًا عَظِيمًا )الأحزاب: ٧٠ – ٧١\nفإن أصدقالحديث كتاب الله وخير الهدي هدي محمد (صلی الله علیه وسلم) وشر الأمور محدثاتهاوكل محدثة بدعة وكل بدعة ضلالة وكل ضلالة في النار\nله دواى سوپاس و ستايش بۆ خوداى په روه ردگارو،وه درودوو سه لام له سه ر پێشه واى خۆشه ويستمان محمد (صلی الله علیه وسلم) ده مه وێت باسێك له ئيمان و وه هه ندێك له و هۆكارانه بكه م كه ده بن به هۆى زياد بوونى ئيمان و بيروباوه ڕى موسوڵمان. به ڕاستى له م سه رده مه ى ئێمه تيايداين لاوازبونى ئيمان له لاى موسڵمانان زۆر به دى ده كرێت وه ڕوون و ئاشكرايه . زۆر له موسوڵمانان ده ڵێن ئێمه هه ست به دڵ ره قى ده كه ين ، وه چێژ له خۆشى عيباده ته كان ناكه ين ، وه هه ست به ئيمان لاوازى ده كه ين ، وه خوێندنه وه ى قورئان كارمان تێ ناكات ، وه زۆر به ئاسانى تووشى تاوان ده بين ،جا پێويسته موسوڵمان زۆر به په له به ئاگا بێته وه و چاره سه رى ئه م نه خۆشيه ى بكات كه لاوزى ئيمانيه تى، چونكه ئه م نه خۆشيه مه ترسى ئه وه ى لێده كه وێته وه كه خاوه نه كه ى تووشى زه ره رمه ندى دونياو قيامه ت بكات خودا بمانپارێزێت.\nجا خوێنه رى به رێز: ئه گه ر ده ته وێت ڕزگاربێت له ئيمان لاوازى ئه وا ئه م مه رجانه ى خواره وه جێبه جێ بكه و كرده وه يان پێبكه به پشتيوانى خودا ده بيت به يه كێك له كه سه نزيكه كانى خودا كه پێيان ده ڵێن :(أولياء الله).هه روه كو خوداى په روه ردگار ده فه رموێت: ( أَلَا إِنَّ أَوْلِيَاءَ اللَّهِ لَا خَوْفٌ عَلَيْهِمْ وَلَا هُمْ يَحْزَنُونَ الَّذِينَ آَمَنُوا وَكَانُوا يَتَّقُونَ ) يونس: ٦٢ – ٦٣ واته : بزانن خۆشه ويستانى خودا هيچ ترس و عه زابى خوايان له سه ر نيه له داهاتوودا وه هيچ خه فه ت ناخۆن له وه ى كه له دونيا له دواى خۆيان به جێ هێشتووه يان ئه نجاميان داوه له كاره چاكه كانيان ، خۆشه ويستانى خودا ئه و كه سانه ن كه وا ئيمان دێنن و وه ته قواى خوداش ده كه ن. جا موسڵمانى خۆشه ويست ته قوا كردنى خودا يه كێكه له هۆكاره كانى زياد بوونى ئيمان بۆيه خوداى په روه ردگارله دواى ئيمان باسى ته قواى كردوه ، چونكه ئه گه ر ئيمان ته قواى له گه ڵ نه بێت ئه وا ئيمانه كه لاواز ده بێت.\nئايا ئيمان چيه ؟\nئيمامى (أبن قيم الجوزى) (ڕه حمه تى خواى لێبێت) ده فه رمووێت : (ئيمان له وته و كرده وه پێك هاتووه وته يش دوو جۆره : يه كه ميان (وته ى دڵ) كه بريتى يه له بيروباوه ڕ، دووه ميان (وته ى زمان) كه بريتى يه له وته ى ئيسلام ، هه روه ها كرده وه ش دوو جۆره : يه كه ميان (كرده وه ى دڵ) كه پێك هاتووه له نيه ت پاكى و ئيخلاصى ، دووه ميان (كرده وه ى لاشه ) واته ئه و كارانه ى كه به ئه ندامه كانى لاشه ئه نجام ده درێت) كتاب الصلاة لإبن القيم ، ص 24 هه روه ها پێشه وايانى ئه م ئوممه ته زۆربه يان پێناسه كانيان له م چوار چێوه يه دا ده خولێته وه ، كه بريتى يه له : (الإيمان قول وعمل يزيد بطاعة وينقص بالمعصية ، والعمل جزء من الإيمان فالمؤمن مؤمن بالطاعته وعلى قدر معصيته ينقص إيمانه فالإيمان قول باللسان وإعتقاد بالقلب وعمل بالأركان ) ( أبي عبدالملك حاتم الأثري ، التمهيد في التوحيد والمنهج السديد ، ص , 19 واته : ئيمان وته و كرده وه يه ، به گوێ ڕايه ڵى كردنى خوداو پێغه مبه رى خودا (صلی الله علیه وسلم) زياد ده كات و به تاوان كردنيش كه م ده كات ، وه كرده وه ش به شێكه له ئيمان ، وه هه موو ئيماندارێك ئيمان داره به پێى گوێڕايه ڵى كردن و هه روه ها به پێى ئه نجام دانى تاوان ئيمانه كه ى كه م ده بێت ، بۆيه ئيمان وته يه به زمان و بيروباوڕه به دڵ و كارو كرده وه شه به ئه ندامه كانى لاشه . هه روه ها بۆزياتر دڵنيابوون له وه ى كه ئيمان زياد و كه م ده كات خوداى گه وره له قورئانى پيرۆزدا ده فورمووێت ( إِنَّمَا الْمُؤْمِنُونَ الَّذِينَ إِذَا ذُكِرَ اللَّهُ وَجِلَتْ قُلُوبُهُمْ وَإِذَا تُلِيَتْ عَلَيْهِمْ آَيَاتُهُ زَادَتْهُمْ إِيمَانًا وَعَلَى رَبِّهِمْ يَتَوَكَّلُونَ ) الأنفال: ٢ واته : (ئه و ئيماندارانه ى كه وا يادى خودا ده كه ن دڵيان ده له رزێ و وه ئه گه ر قورئانيشيان به سه ر دا بخوێندرێته وه ئيمانيان به خودا زياتر ده بێت و وه زياتر پشت به خوداى گه وره ده به ستن ) وه پێغه مبه رى خوا (صلی الله علیه وسلم) ده فه رمووێت : ( الإيمان بضع وسبعون شعبة أعلاها لاإله إلا الله وأدناها إماطة الأذى عن الطريق والحياء شعبة من الإيمان ) ( صحيح المسلم كتاب الإيمان رقم الحديث (57) واته : ئيمان حه فتاو ئه وه نده به شه به رزه كه ى (لاإله إلا الله ) يه و نزمه كه شى لادانى ئازارێكه له سه ر ڕێگا وه شه رم به شێكه له ئيمان ) وه ئيمامى بوخاريش (ڕه حمه تى خواى لێبێت) ده فه رمووێت: (له هه زار كه سه وه من فه رمووده م ڕيوايه ت كردووه هه موويان وتويانه ئيمان بريتى يه له وته و كرده وه , وه هه مووشيان فه رمووده ناس بوونه ) هه رله به ر ئه م هۆيه شه كه هه ريه كه له (موعته زيله كان و مورجيئه كان و جه همى و ئه شاعيره كان ........ هتد) ئه مانه هه موويان له بۆ ئيمان پێناسه و چوارچێوه يه كيان داناوه كه هه موويان دوورن له و پێناسه ى كه ئه هلى سوننه و جه ماعه ت له بۆ ئيمانيان داناوه .\nچه ند نموونه يه ك له سه ر ئيمان :\nلێره دا چه ند ڕونكردنه وه يه ك بۆ زياتر تێگه يشتن له باره ى ئيمانه وه ده خه ينه ڕوو ئه وانيش :\n(كرده وه ى دڵ) ئه و كرده وانه ن كه به دڵ ئه نجام ده درێن ، وه كو: (نيه ت پاكى ، ترسان له خوا،خۆش ويستنى خوا،پشت به ستن و هانا بردن بۆخودا ...........هتد)\n(كرده وه ى زمان) وه كو: (زيكركردن ، خوێندنى قورئانى پيرۆز ، بانگه وازى كردن بۆئيسلام،\nئه مر كردن به چاكه و نه هى كردن له خراپه ............هتد)\n(كرده وه ى لاشه ) ئه وانيش بريتين له : (نوێژكردن ، جيهاد كردن له پێناوى خودا ، لادانى ئازار له سه ر ڕێگاى موسڵمانان ، ............هتد)\nهۆكاره كانى زيادبوونى ئيمان\n1- تقوى الله عزوجل : والتقوى هي: (إتخاذ وقاية من عذابه سبحانه وتعالى بفعل الأوامر واجتناب النواهي). واته : ته قوا يه كێكه له هۆكاره كانى زيادبوونى ئيمان وه ته قواش. بريتى يه له به ده ست هێنانى پارێزگاريه ك له عه زابى خودا ئه م پارێزگاريه ش به ده ست دێت به كردنى فه رمانه كانى خودا وه دووركه وتنه له قه ده غه كراوه كانى .\n2- النظر والتأمل في آيات الله عزوجل الكونية والشرعية: واته : سه يركردن و بير كردنه وه له نيشانه كانى بوون و گه وره ى خودا ، وه ئايه ته كانى خودا،\nدوو جۆره يه كه ميان (الآيات الكونية) واته : ئه و نيشانانه ى خودا درووستى كردوون، وه كو ئاسمانه كان و زه وى و خۆر و مانگ و ئه ستێره و شاخ و دار و ڕووبار و ده رياكان وه وه غه يرى ئه مانه ش له درووست كراوه كان به ڵگه ن له سه ر بوونى خودا، سه يركردن و تێروانينيان ئيمانت زياد ده كات . هه روه كو شاعر ده ڵێت: (وفى كل شيء آية تدل على أنه واحد).واته : له هه موو درووستكراوه كانى خودا به ڵگه هه يه خودا ته نهايه هيچ شه ريك و هاوه ڵى نى يه . وه جۆرى دووه م له ئايه ته كانى خودا بريتى يه له (الآيات الشرعية) واته : ئه و ئايه ته پيرۆزانه ى كه له ناو قورئانى پيرۆزدا هه يه ، جا هه ر كه سێك بير بكاته وه له ئايه ته كانى قورئان ئيمانى زياد ده بێت ، هه روه كو خوداى په روه رديگار ده فه رموێت: ( ذَلِكَ الْكِتَابُ لَا رَيْبَ فِيهِ هُدًى لِلْمُتَّقِينَ ) البقرة: ٢واته : ئه م قورئانه ڕاست و حه قه هيچ گومانى تيانيه و وه ئه م قورئانه هيدايه ته بۆ له خوا ترسان واته : هه ر موسوڵمانێك ئايه ته كانى قورئان بخوێنێت وه بيرى لێ بكاته وه ئه وا هيدايه ت دراوه و ئيمانى زياد ده بێت.\n3- العلم بأسماء الله وصفاته: واته : زانيارى بوون به ناو سيفه ته كانى خوداى په روه ردگار كه هۆكارێكه بۆ زيادبوونى ئيمان ، ئه م جۆره زانسته وا له مرۆڤ ده كات كه وا زۆر خوداى خۆش بوێت وه زۆر بۆ لاى بگه رێته وه ، وه زۆر له هێزو ده سه ڵاتى بترسێت .\n4- طلب العلم النافع المستمد من الكتاب والسنة والعمل به: واته : گه ڕان به دواى زانستى به سوود كه ورگيرابێت له قورئان و سوننه ت ،وه كو زانستى عه قيده و مه نهه ج و ته فسيرو فه رمووده و ، وه كرده وه پێكردن به م زانسته پيرۆز و به سوودانه .\n5- قرآءةالقرآن وتدبره والعمل به:واته : خوێندنه وه ى قورئانى پيرۆز وه زۆر بيركردنه وه له ماناى ووشه كانى ، وه كرده وه كردن پێى .\n6- قرآءه سيره النبى (صلی الله علیه وسلم) والعمل بسنته:واته :خوێندنه وه ى ژيانامه ى پێغه مبه ر (صلی الله علیه وسلم) وه كرده وه كردن به خووڕه وشت و ڕێبازه كه ى .\n7- الإكثار من ذكر الله تعالى على كل حال :واته : زۆرياد كردنى خوداى په روه ردگار له هه موو كاته كانتدا ، وه كو ووتنى:( إستغفر الله ، سبحان الله ،الحمد الله ، لا إله إلا الله ، الله أكبر ، لا حول ولا قوة إلا بالله) هه روه كو پێغه مبه ر (صلی الله علیه وسلم)فه رموويه تى: (لا يزال لسانك رطباً بذكر الله عزوجل ) سنن إبن ماجه وصححه الألباني رحمه اللهواته : به رده وام بازمانت ته ڕبێت به ياد كردنى خواى په روه ردگار.وه پێغه مبه رى خوا (صلی الله علیه وسلم) له فه رمووده يه كى تردا ده فه رمووێت: كه وا زكر كردن خێرى زياتره له به خشينى زێر وزيو ،وه خێرى زياتره له وه ى كه كه سێك بچێت له جيهاد به شمشێر له ملى كافران بدات يان كافران له ملى ئه و بده ن و شه هيد بێت . به ڵام پێويسته زكر كردن به دڵ و زمان بكريَت و كه سه كه ماناى ئه و وشانه بزانێت كه ده يڵێت .\n8- مجالسة أولياء الصالحين:واته : دانيشتن له گه ڵ ئه و كه سانه ى كه له خوا نزيكن و پياو چاكن ، چونكه دانيشتن له لاى ئه م جۆره كه سانه خودا دێنێته وه يادى ، وه دڵى مرۆڤ نه رم ده كات و ئيمانى زياد ده كات هه روه كو له فه رمووده يه كى ڕاستدا هاتووه كه ئه مه ش ده قه كه يه تى . (وقد كان الصحابة رضي الله عنهم يقول بعضهم لبعض) : (إجلس بنا نؤمن الساعة) قال الشيخ ألالبانى رحه الله إسناده صحيح على شرط الشيخين. واته : (هاوه ڵانى پێغه مبه ر (صلی الله علیه وسلم) هه ندێكيان به هه ندێكيان ده ووت : وه رن بابه يه كه وه دابنيشين و سه عاتێك ئيمانمان زياد بكه ين به باس كردنى ئايه ت و نيشانه كانى خوداى په وه ردگار ، كه بريتيه له درووست كراوه كانى خودا وه خوێندنه وه ى كه لامه كه ى خوداى په روه ردگار . جا خوێنه رى به رێز ئه م فه رمووده يه ڕاسته وه گشت ئه و هوكارانه ى كه باسم كردن به ڵگه ن بۆ ره د دانه وه ى ئه و كۆمه ڵه (مبتدع) و گومڕايانه ى كه ده ڵێن: (الإيمان لايزيد ولا ينقص)واته : ئيمان نه زياد ده بێت و نه كه ميش ده بێت ئه م كۆمه ڵه گومرايانه ش بريتين له فيرقه ى (مرجئة) . (وإنما سموا مرجئة: لأنهم أخروا العمل عن الإيمان ، وإلإرجاء : بمعنى التأخير) . واته : ئه مانه ناو نراون به (مرجئة) چونكه ئه وانه كرده وه دواده خه ن له ئيمان و ده ڵێن: كرده وه به شێك نى يه له ئيمان.\n9- الدعوة إلى الله تعالى:واته : بانگه وازى كردن بۆ لاى خوداى په روه ردگار كه بريتيه له فه رمان كردنى خه ڵكى به چاكه و وه ڕێگرى كردنى خه ڵكى له خه راپه .\n10- البعد عن جميع الذنوب من الصغائر والكبائر:واته : دوور كه وتنه وه له گشت تاوانه كان ، تاوانى بچووك بێت وه ياخود تاوانى گه وره بێت.\n11- حسن الخلق:واته : ڕه وشت جوانى هه روه كو پێغه مبه ر (صلی الله علیه وسلم) ده فه رموێت) (أكمل المؤمنين إيمناً أحسنهم خلقا) رواه الترمذي وقال حسن صحيح واته : ته واو ترين و زياترين ئيمانى يه كێك له ئێوه ئه و كه سه يه كه وا ئه خلاق و خوڕوشتى له هه مووتان جوانتر بێت , واته : ئه و كه سه ى كه خوڕه وشتى جوانى نيه ئيمانى كه متره له و كه سه ى كه خوڕه وشتى جوانه .\n12- إفشاء السلام : بڵاوكردنه وه ى سه لام له ناو موسوڵمانان ، هه ر كاتێك به برايه كى موسوڵمانت\nگه يشتيت ئه وا سه لامى لێ بكه ، چونكه پاداشتى له سه ر وه رده گريت و پايه ت له لاى خوا به رز ده بێته وه . وه پێغه مبه ر (صلی الله علیه وسلم) له فه رمووده يه كى دا ده فه رموێت : باشترينتان ئه و كه سه يه كه له سه ره تادا سه لام له براكه ى ده كات\n13- إيثار محبة الله تعالى على كل شىءٍ ثم محبة النبي (صلی الله علیه وسلم)(صلی الله علیه وسلم) حتى على نفسك:واته : پێش خستنى خۆشه ويستى خوداى گه وره به سه ر هه موو شتێك ، وه پاشان خۆشه ويستنى پێغه مبه رى خودا (صلی الله علیه وسلم) هه تا له نه فسى خۆشت خۆشتر بووێت.\n14- زياره القبور:واته : سه ردان كردنى گۆرستان و بيركردنه وه له حاڵيان كه وا ئه م مردوانه كه سانێك بوون وه كو ئێمه له ژيان دابوون ، كه چى ئێستا له ژێر خاكن و يان له خۆشين يان له ناخۆشين . بۆيه پێغه مبه رى خوا (صلی الله علیه وسلم) له فه رمووده يه كدا ده فه رمووێت: (كنت نهيتكم عن زيارة القبور ألا فزوروها فإنّها تذكِّركم الآخرة) أخرجه مسلم (53/6،6/82) وأبو داود ـ أنظر أحكام الجنائز للألباني. واته : من قه ده غه ى ئێوه م كردبوو له وه ى كه بچن بۆگۆرستان به ڵام ئێستا ڕێتان پێده ده م بڕۆن بۆ سه ر گۆڕستان چونكه چوون بۆ گۆرستان ڕۆژى دوايتان به بير دێنێته وه . كه واته به بيرهاتنه وه ى ڕۆژى دوايى هۆكاره بۆزياد بوونى ئيمان ، جا بۆيه پێغه مبه ر (صلی الله علیه وسلم) رێگه ى داوه كه بچن بۆسه ر گۆڕان هه تا وه كو ئيمانمان زياد بێت و ڕۆژى دوايمان به بيربێنێته وه .\nله كۆتايدا خوێنه رى به رێز: هه ركاتێك ئه م هۆكارانه له خۆمان جێبه جێ نه كه ين ئه وا ئيمانمان به ره و لاواز بوون ده چێت و شه يتان و نه فسمان به سه ر زاڵ ده بێت خودا بمانپارێزێت.\nوصلى الله على نبيِّنا محمد وآله وصحبه أجمعين).\n(لەبڵاوكراوەكانی پەرتوكخانەی دێرینناونیشان : سۆران شەقامی تەنیشت یاریگا)\n((كۆكردنەوەو ئامادەكردنی: هەڵگورد مصطفی گەڵاڵی: پێداچوونەوەیماموستا:ئیدریس ڕوستایی))\nبەش: عه‌قیده - بیروباوەڕی ڕاست سەردان: ٦٠٥٨


Diplomatic Magazine | كاریگه‌ریی خێڵ له كه‌مپینه‌كانی بانگه‌شه‌ی هه‌ڵبژاردندا\nوتووێژ له‌گه‌ڵ د.سه‌ردار عه‌زیز\nسازدانی: رەزوان زەڵمی\nله هه‌ڵمه‌تی بانگه‌شه‌ى لایه‌نه كوردییه‌كان بۆ هه‌ڵبژاردنه په‌رله‌مانییه‌كه‌ی عێراق، زۆرێك له كانید و لیسته‌كان په‌نایان بردووه بۆ جوڵاندنى هه‌ستى ناوچه‌گه‌ریی و عه‌شیره‌ت و خێڵایه‌تی، ده‌یانه‌وێت ئه‌مه بكه‌نه پردێك بۆ په‌رینه‌وه بۆ په‌رله‌مانی عێراق و مسۆگه‌ركردنی ده‌نگی ده‌رچوونیان، له كاتێكدا هه‌ڵبژاردن بۆ خۆی ره‌گه‌زێكی بنه‌ره‌تی دیموكراسییه له پێناو چه‌سپاندنی بنه‌مای هاوڵاتیبوون.\nئه‌م دیارده‌یه‌ی ناو بانگه‌شه‌كانی هه‌ڵبژاردن، بووه‌ته جێگه‌ی تێبینی و ره‌خنه لای هه‌ندێك له نووسه‌ر و رۆشنبیران، به‌وه‌ش ئه‌و لایه‌نانه پرۆسه‌یه‌كی دیموكراسی رووپۆش ده‌كه‌ن به هه‌ستی خێل و عه‌شره‌تگه‌رایی، د.سه‌ردار عه‌زیز نووسه‌ر و رۆشنبیر له گفتوگۆیه‌كدا له‌گه‌ڵ دیپلۆماتیك مه‌گه‌زین به ووردیی ده‌رباره‌ی ئه‌م مه‌سه‌له‌یه ده‌دوێت و وه‌ڵامی پرسیاره‌كان ده‌داته‌وه.\nد.سه‌ردار عزیز له وه‌ڵامى ئه‌و پرسیاره‌ى ماڵپه‌ری دیپلۆماتیك كه بۆچى جوڵاندنى هه‌ستى خیڵایه‌تى و ترادسیۆنى خێڵه‌كى له نێو بانگه‌شه‌ى كاندیده‌كان به‌دى ده‌كرێت ئاماژه‌ى به‌وه ده‌كات كه "ئه‌م جۆره له بانگه‌شه و زاڵبوونى هه‌ستى خێل و تایفى ته‌نها له هه‌رێمى كوردستان نییه، به‌ڵكو وێنه‌كه له‌مه گه‌وره‌تره و ئه‌گه‌ر له‌م بابه‌ته وورد بینه‌وه ده‌بینین كه بابه‌ته‌كه په‌یوه‌ندیی به دۆخێكى ئاڵۆزه‌وه هه‌یه له‌نێو مۆدێرنه‌دا كه له هه‌موو ئاسته‌كانى عێراق و هه‌رێمى كوردستان به‌دى ده‌كرێت".\nسه‌ردار عه‌زیز، كه دكتۆراكه‌ی له‌سه‌ر به‌رێوه‌بردنی كاروباریی حكومه‌ت و حوكمرانییه، ده‌گه‌رێته‌وه بۆ ریشه‌ی مێژووی بابه‌ته‌كه و ده‌ڵێت:" خێڵ و عه‌شیره‌ت و بنه‌ماڵه، پێكهاته‌كانى پێش مۆدێرنه‌ن و مرۆڤ پێش دروستبوونى ده‌وڵه‌تى مه‌ده‌نى پشتى پێ به‌ستوون و گرنگ بوون به‌لایه‌وه، به‌ڵام دواى دروستبوونى ده‌وڵه‌تى تازه عێراق و هاتنه ناوه‌وه‌ى مۆدێرنه كۆمه‌ڵگه‌ى عێراقى به‌شێوه‌یه‌كى زۆر به‌هێز نه‌یتوانى مۆدێرنه ببێت، چونكه نه له رووى ئابورییه‌وه عێراق هێنده به پرۆسه‌یه‌كى به‌هێزدا تێپه‌رى تاكو چینى كرێكار و بۆرژوا بهێنێته ئاراوه، نه له رووى شاریشه‌وه هێنده پێشكه‌وت تاكو تاكى عێراقى بتوانێت گه‌شه به خۆى بدات و خۆى له‌گه‌ڵ رابردوو به‌هه‌موو شێوه‌یك داببرێت، نه ده‌وڵه‌تیش توانى نه‌ته‌وه‌یه‌كى نوێ بهێنێته ئاراوه تاكو كه‌س پێویستى به نه‌ته‌وه و عه‌شیره‌ت و شوناسى رابردووى نه‌بێت، نه لیبراباڵیش هێنده گه‌شه‌ى كرد تاكو تاك بێته‌وه ئاراو و چیدى پێویستى به شوناسى گروپ نه‌بێت، ئه‌مه‌ش وایكردووه مۆدێرنه له دۆخى شكستیدا جۆرێك له ئاڵۆزى بۆ تاك دروست بكات كه تێكه‌ڵكردنى مۆدێرنه و پێش مۆدێرنه‌یه، وه‌ك ئه‌وه‌ى كه عه‌لى وه‌ردى باسى ده‌كات تێكه‌ڵكردنى به‌داوه‌ت و شارچێتى كه ئه‌مه دوالیزم و ئیزدواجییه‌ته".\n"ئه‌م جۆره له بانگه‌شه و زاڵبوونى هه‌ستى خێل و تایفى ته‌نها له هه‌رێمى كوردستان نییه، به‌ڵكو وێنه‌كه له‌مه گه‌وره‌تره و ئه‌گه‌ر له‌م بابه‌ته وورد بینه‌وه ده‌بینین كه بابه‌ته‌كه په‌یوه‌ندیی به دۆخێكى ئاڵۆزه‌وه هه‌یه له‌نێو مۆدێرنه‌دا كه له هه‌موو ئاسته‌كانى عێراق و هه‌رێمى كوردستان به‌دى ده‌كرێت".\nد.سەردار عەزیز، لە گۆنگرەی عەرەب و کورد ـ قەتەر ـ ئایاری ٢٠١٧\nد.سه‌ردار عه‌زیز كه خاوه‌نی چه‌ندین كتێب و توێژینه‌وه‌یه له بواره‌كانی سیاسه‌ت و حوكمرانیی، له درێژه‌ی گفتوگۆكه‌یدا له‌گه‌ڵ ماڵپه‌ری دیپلۆماتیك مه‌گه‌زین، ده‌ڵێت: " شاره‌كانى عێراق ئه‌گه‌ر كه‌مێك سه‌رده‌مى بن و پێشكه‌وتنیشیان پێوه دیار بێت به‌رهه‌مى پرۆسه‌یه‌كى پیشه‌سازى نییه، به‌ڵكو كۆچێكى به لێشاوى سیاسیین، بۆ نمونه شارى سەدر له به‌غدا به‌رهه‌مى پرۆسه‌یه‌كی پیشه‌سازى نییه، به‌ڵكو پرۆسه‌یه‌كى سیاسی ئه‌و شاره‌ى درووستكردووه، له كوردستانیش نمونه‌ى ئه‌مه هه‌بووه وه‌ك له سه‌رده‌مى سه‌دام كه تاوانی ئه‌نفال بووه هۆكارى هه‌ڵئاوسانى شاره‌كان و ئۆردوگا شارییه‌كان".\nدوای ئه‌و شیكردنه‌وه تیۆرییه، وه‌ڵامی ئه‌و پرسیاره ده‌داته‌وه كه بۆچى كاندید لیسته‌كان شه‌رى شوناسى خێڵ و عه‌شیره‌ت ده‌كه‌ن له برى شوناسێكى هاوڵاتیبوون.\nد.سه‌ردار عه‌زیز ئاماژه به‌وه ده‌كات، كه " هه‌میشه كه‌مینه‌یه‌ك ده‌ستى گرتووه به‌سه‌ر جومگه گرنگ و هه‌ستیاره‌كانی سیسته‌مى سیاسی عێراقی و قۆرغى كردووه بۆیه پێكهاته و كه‌مینه‌كانى دیكه‌ى ناچار كردووه له ده‌ره‌وه‌ی ده‌سه‌ڵات وه‌ك نه‌یار بمێنته‌وه و ده‌ست بگرن به شوناسه كۆنه‌كه‌یانه‌وه و هه‌وڵ بده‌ن بیپارێزن، ئه‌گه‌ر سه‌یر بكه‌ین له ناو كۆمه‌ڵگه‌ى سوننه‌دا عه‌شیره‌ت و بنه‌ماڵه رۆڵێكى زۆرى هه‌یه و له ناو شیعه‌شدا به‌هه‌مان شێوه بوونى هه‌یه، ئه‌وه‌ی سوننه ده‌گه‌رێته‌وه بۆ ئه‌وه‌ى كه له‌پێشدا له ده‌سه‌ڵات بوون و له دۆخى به‌رگیردا نه‌بوون بۆیه ئه‌مرۆ كه له ده‌ره‌وه‌ى ده‌سه‌ڵاتن ناچارن به‌رگرى بكه‌ن و بگه‌رێنه‌وه بۆ عه‌شیرت و خێڵ بۆیه ئه‌م هه‌سته زاڵ ده‌بێت له ناویاندا".\n" هه‌میشه كه‌مینه‌یه‌ك ده‌ستى گرتووه به‌سه‌ر جومگه گرنگ و هه‌ستیاره‌كانی سیسته‌مى سیاسی عێراقی و قۆرغى كردووه بۆیه پێكهاته و كه‌مینه‌كانى دیكه‌ى ناچار كردووه له ده‌ره‌وه‌ی ده‌سه‌ڵات وه‌ك نه‌یار بمێنته‌وه و ده‌ست بگرن به شوناسه كۆنه‌كه‌یانه‌وه و هه‌وڵ بده‌ن بیپارێزن"\nتا ئێره د. سه‌ردار عه‌زیز زۆرتر وێنه‌ى گشتى عێراقى بۆ كێشاین لێره‌وه ده‌یه‌وێت ووردتر باس له كوردستان بكات، جه‌خت ده‌كاته‌وه كه هه‌رێمى كوردستانیش وه‌ك عێراق شاره‌كانى له پرۆسه‌یه‌كى سیاسیدا به‌شاریكران له سه‌رده‌مى سه‌دام و له سه‌رده‌مى ده‌سه‌ڵاتى كوردیشدا، ئه‌و ئابورى ره‌یعی (كرێخۆرى)ش به هۆكارى سه‌ره‌كى ده‌زانێت كه تیایدا نه‌وت وه‌ك تاكه سه‌رچاوى داهاتى سه‌ره‌كى حكومه‌ت هۆكار بووه له فه‌راهه‌مبوونى ئه‌م دۆخه‌دا. هۆكاره‌كانی ئه‌مه‌ش به‌مشێوه‌یه روون ده‌كاته‌وه:\n"نه‌وت وا ده‌كات پێویستت به كه‌رته‌كانى كشتوكاڵ و پیشه‌سازى و سێكته‌ره‌كانى دیكه نه‌بێت و ته‌نها له رێگه‌ى نه‌وته‌وه ژیان و گوزه‌ران و ئاسایشى خه‌ڵك دابین بكه‌یت و پێویستت به‌تاكى كوردى نه‌بێت، به‌مه‌ش حكومه‌ت گه‌وره‌تر و به‌هێزتر بوو، له به‌رامبه‌ردا كۆمه‌ڵگه‌ى كوردى دروست نه‌بوو كه بتوانێت كۆمه‌ڵگه‌یه‌كى مۆدێرن بێت و هاوڵاتیه‌كانى، هاوڵاتى نیشتیمانى بن و هاوڵاتى عه‌شیره‌ت و خێل نه‌بن، ناچار نه‌بن په‌نا بۆ شوناسى كۆن ببه‌نه‌وه".\n"یه‌كێتى و پارتى به‌هۆى قه‌یرانى زۆره‌وه ناتوانن ته‌نها له‌رێگه‌ى ده‌سه‌ڵات و حكومه‌تدارییه‌وه خه‌ڵكى رازى بكه‌ن و ده‌نگى هاوڵاتیان مسۆگه‌ر بكه‌ن بۆیه ئه‌وانیش ناچارن بگه‌رێنه‌وه بۆ ده‌نگى عه‌شیره‌ت جوڵاندنى هه‌ستى سۆزى خێڵه‌كى و شوناسه‌كانى رابردوو"\nد.سه‌ردار عه‌زیز، یه‌كێتى و پارتى به تاوانبارى سه‌ره‌كى ده‌زانێت له دروستبوونی ئه‌م بارودۆخه‌دا و ده‌ڵێت:" یه‌كێتى و پارتى به ئاگایی یاخود بێ ئاگایی هۆكارى سه‌ره‌كى ئه‌م بابه‌ته بوون كه كۆمه‌ڵگه‌ى كوردى درووست نه‌بێت، چونكه هه‌میشه هه‌وڵیان داوه له ده‌سه‌ڵات بمێننه‌وه كێشه‌ى سه‌ره‌كیان مانه‌وه و پاراستنى به‌رژه‌وه‌ندییه‌كانى خۆیان بووه نه‌ك دروستكردنى تاكێكى مۆدێرن له كۆمه‌ڵگه‌یه‌كى مۆدێرندا، به‌ڵام یه‌كێتى و پارتى به‌هۆى قه‌یرانى زۆره‌وه ناتوانن ته‌نها له‌رێگه‌ى ده‌سه‌ڵات و حكومه‌تدارییه‌وه خه‌ڵكى رازى بكه‌ن و ده‌نگى هاوڵاتیان مسۆگه‌ر بكه‌ن بۆیه ئه‌وانیش ناچارن بگه‌رێنه‌وه بۆ ده‌نگى عه‌شیره‌ت جوڵاندنى هه‌ستى سۆزى خێڵه‌كى و شوناسه‌كانى رابردوو".\nد.سه‌ردار عزیز، پێیوایه "سه‌رۆك عه‌شیره‌ت رێگه‌یه‌كى ئاسانه بۆ ئه‌وه‌ى زۆرترین ده‌نگى پێ كۆ بكه‌یته‌وه چونكه كاتێك له رێگه‌ى پاره‌وه سه‌رۆك عه‌شره‌تێك ده‌كریت ئیدى ده‌توانى بڵێیت كۆمه‌ڵێك ده‌نگ له‌گه‌ڵ خۆیدا ده‌هێنێت ئه‌مه ئاسانتره له‌وه‌ى بگه‌رێیت به‌دواى خه‌ڵكدا و ده‌نگ ده‌نگ كۆیان بكه‌یته‌وه، هه‌رچه‌نده گه‌ران به‌دواى عه‌شیره‌ت و سه‌رۆك عه‌شیره‌تدا له كوردستان كۆن و به‌سه‌رچووه، به‌ڵام ئه‌مرۆ یه‌كێتى و پارتى كارى له‌سه‌ر ده‌كه‌ن چونكه وه‌ك عه‌ره‌به‌كان ده‌ڵێن سه‌رۆك عه‌شیره‌ت نێوه‌ندگیرییه بۆیه یه‌كێتى و پارتى ئه‌م نێوه‌ندگریه ده‌كرن و زۆرترین ده‌نگى پێ كۆ ده‌كه‌نه‌وه، سه‌ره‌راى ئه‌وه‌ى عه‌شیره‌ت و خێڵ وه‌ك فۆرم له كورستان كاڵ بوونه‌ته‌وه زۆر كاریان پێ ناكرێت به‌ڵام وه‌ك هه‌ستوسۆز بوونى خۆیان هه‌یه، تانه‌ت ئه‌مه له‌ناو حزبه‌كانیشدا بوونى هه‌یه ئه‌ندامى حزبێك وه‌ك ئه‌ندامى خێڵێك كاتێك هه‌ست به‌بوون و به‌هێزى خۆى ده‌كات كه باڵه‌كه‌ى ئه‌و زۆرترین پیاوى تیا بێـت، ئه‌مه‌ش بۆ زۆرینه‌ى حزبه‌كان راسته".


دەستەی سەربەخۆی مافەکانی مرۆڤ لە کوردستان "حکوومەتی عێراق چاوپۆشیی لە تاوانەکانی حەشدی شەعبی دەکات"\nدەستەی سەربەخۆی مافەکانی مرۆڤ لە کوردستان\n"حکوومەتی عێراق چاوپۆشیی لە تاوانەکانی حەشدی شەعبی دەکات"\nدەستەی سەربەخۆی مافەکانی مرۆڤ لە کوردستان رایدەگەیەنێت، کە میلیشیاکانی حەشدی شەعبی تاوانی جەنگ لە دژی گەلی کوردستان ئەنجام دەدات.\nده‌سته‌ی سه‌ربه‌خۆی مافی مرۆڤ ئیدانه‌ی تاوانه‌كانی حه‌شدی شه‌عبی به‌رامبه‌ر هاوڵاتیانی كه‌ركوك و دوز خورماتو ده‌كات و به‌تاوانی جه‌نگی له‌قه‌ڵه‌م ده‌دات .\nبه‌داخه‌وه دوای ڕوداوه‌كانی 16 ی ئۆكتۆبه‌ری 2017 ی كه‌ركوك و دوزخورماتوو شوینه‌كانی ترو ته‌نانه‌ت پیش ئه‌و ڕوداوو هێرشانه‌ش ، هێزه‌كانی حه‌شدی شه‌عبی له‌ناوچه‌كانی دووز خورماتو ده‌یان پێشیلكاری و تاوانیان به‌رامبه‌ر هاوڵاتیانی ئه‌و ناوچانه ئه‌نجام داوه ته‌نها به‌هۆی جیاوازی نه‌ته‌وه‌یی و تائیفی و مه‌زهه‌بی ، ئه‌و تاوانانه‌ی هێزه‌كانی حه‌شدی شه‌عبی له‌كاتێكدایه كه ئه‌و هێزه له‌لیستی شه‌رمنی نه‌ته‌وه یه‌كگرتوه‌كان هه‌ژماركراوه‌و به‌شێك له‌و تاوانانه‌ش به‌هاوكاری هێزه‌كانی سوپای عێراق و ته‌نانه‌ت به‌به‌رچاوی هێزه ئه‌منیه‌كانی عێراقه‌وه ئه‌نجام ده‌ده‌ن ، به‌شێك له‌وتاوانانه‌ش ده‌چێته چوارچیوه‌ی تاوانه‌كانی جه‌نگ . ئه‌مه‌ش وای كردوه كه سه‌دان هاوڵاتی ئاواره‌و ده‌ربه‌ده‌ر بو‌ن له‌خاك و ماڵی خۆیان له‌هه‌ردوو شاری كركوك و دوزو خورماتو و چه‌ند ناوچه‌یه‌كی ترو ڕویان له‌شاره‌كانی هه‌رێمی كوردستان كرد.\nبه‌داخه‌وه ئێمه له‌ده‌سته‌ی سه‌ربه‌خۆی مافی مرۆڤ وێرای ئه‌وه‌ی ئیدانه‌ی ئه‌و تاوان و پێشیلكاریانه ده‌كه‌ین كه له‌لایه‌ن حشدی شعبی یه‌وه به‌رامبه‌ر هاوڵاتیانی مه‌ده‌نی و به‌تایبه‌ت ژن و منداڵان ده‌كرێت له‌هه‌مان كات نیگه‌رانی خۆمان ده‌رده‌بڕین به‌رامبه‌ر بێ ده‌نگی و چاوپۆشینی حكومه‌تی عێراق و لیژنه‌ی مافی مرۆڤی ئه‌نجومه‌نی نوێنه‌ران له ئاست ئه‌و تاوانانه وه به‌تایبه‌ت بێ هه‌ڵوێستی و بێ ده‌نگی كۆمسیۆنی مافه‌كانی مرۆڤی عێڕاقی توشی سه‌ر سوڕمانی كردین كه تا ئه‌مڕۆش هیچ به‌دواداچون و هه‌وڵویستێكیان نه‌بوه به رامبه‌ر ئه‌و تاوانانه‌و ته‌نانه‌ت به‌په‌یامێكیش ئیدانه‌ی ئه‌و هه‌مو پێشیلكاری و تاوانه‌یان نه‌كردوه كه له‌چه‌ند رؤژی ڕابردوو ئه‌نجامدرا. بۆیه پێویسته هه‌رچی زووه چیتر ڕێگه به‌و هێزه نه‌درێت به‌رده‌وام بێت له‌سه‌ر ئه‌نجامدانی تاوانه‌كان و كوشتن و تاڵان كردنی ماڵ و موڵكی هاوڵاتیان له‌و ناوچانه به‌تایبه‌ت له‌شاری كركوك و دووزخورماتو. داواش ده‌كه‌ین كۆمه‌ڵگه‌ی نێوده‌وڵه‌تی به‌جدی بێته سه‌رخه‌ت و وڵاتانی دۆست و جیهان به‌گشتی ته‌نها ته‌ماشاكارنه‌بن.\nهه‌ر لێره‌وه‌ش به‌پێویستی ده‌زانین سوپاس و پێزانینی خۆمان ئاراسته‌ی جه‌ماوه‌ری دڵسۆزو مرۆڤ دۆستی شاره‌كانی هه‌ولێروسلێمانی و گه‌رمیان بكه‌ین بۆ ئه‌و به‌ده‌مه‌وه هاتن و پێشوازیه‌ی له خوشك و براكانی خۆیان كرد كه ئاواره‌ی ئه‌و شارانه بون ویان بڵێین میوانی ئه‌و شارانه بون وه هه‌روه‌ها سوپاسی یه‌كه ئیداری و دام و ده‌زگاكانی ئه‌منی و خزمه‌تگوزاریش كه هه‌مووان به‌یه‌كه‌وه هاوكار بون له دابین كردنی شوێن و پێداویستی و خۆراك و خزمه‌تگوزاری بۆ ئاواره‌كان و به‌و كاره‌ش كه‌مێك له ئازاری ئه‌و خه‌ڵكه‌یان كه‌مكرده‌وه. مێژوه‌كی پر شانازی تریان تۆمار كرد .\nده‌سته‌ی سه‌ربه‌خۆی مافه‌كانی مرۆڤ / هه‌ریمی كوردستان


بورهان شێخ ڕەئوف: ململانێى ئەوروپا و ئەمریکا لە ڕۆژهەڵاتى ناوین. – WTARIKURD\nهەرچەندە ئەوروپیەکان لە دواى جەنگى یەکەمى جیهان و بگرە پێشتریش و لە دەمى جەنگەکەیشدا(1914- 1918 ) کاراکتەرى کاراى سەر گۆڕەپانى سیاسى و ڕوداوەکانى ناوچەى ڕۆژهەڵاتى ناوین بوون و ڕێکەوتننامەکانى ئەو دەمى دابەشککردنى ناوچەکە و هەر لە سایکس _ بیکۆ و سیڤەر و سان ریمۆ و بەڵێنى بلفۆر گەواهى ئەو ڕاستیەن.\nبەڵام لە دواى جەنگى جیهانى دووەمەوە و سەرهەڵدانى جەنگى ساردى نێوان دوو جەمسەرى جیهان بلۆکى سۆسیالستى بە سەرۆکایەتى یەکێتى سۆڤیەتى جاران و بلۆکى سەرمایەدارى بە سەرۆکایەتى وڵاتەیەکگرتووەکانى ئەمریکا، ئەمریکا جێگە و پێگەى پێ لێژ کردن و خۆى سەرکردایەتى جیهانى گرتە دەست کە ئەمە باسێکى درێژە و لەوەیە لێرەدا نەکرێت بە درێژایى باسى بکەم.\nئەوەى مەبەستى منە لەم وتارە کورتەدا باسى بکەم و بیوروژێنم ئەوەیە ئایا ململانێکانى ئەمریکاو ئەوروپا لە ڕۆژهەڵاتى ناویندا جارێکى تر سەرهەڵدەدەنەوەو کێ براوەى ئەم ململانێ دەبێت؟\nهەرچەندە وڵاتانى ئەوروپا لە دواى دامەزراندنى یەکێتیەکان یەکێتى ئەوروپا لە هەوڵى ئەوەدان ببن بە خاوەنى بڕیارو دیدى سەربەخۆى خۆیان لە هەمبەر کێشەو قەیران و ڕوداو ململانێکانى ناوچەى ڕۆژهەڵاتى ناوین بەڵام تاوەکو ئێستاش ئەوەى ڕوونەو گەلێک لە چاودێرانى سیاسیش لەو بڕوایەدان کەنەیان توانیووە ببن بە خاوەن بڕیارودیدى سەربەخۆى خۆیان لە ئاست دۆسیەکانى ناوچەى ڕۆژهەڵاتى ناوین بەڵکو ئەوەى دەبینرێت و دەخوێنرێتەوە لە سیاسەتەکانیان پاشکۆیەتى و خۆبەستنەوەیە بە سیاسەتەکانى ئەمریکاوە.\nکە ئەمەش زیاتر بۆ ئەوە دەگەڕێتەوە کە وڵاتانى ئەندامى یەکێتى ئەوروپا دیدو بۆچوونى جیاوازیان هەیە بۆ ڕوداو ململانێکانى وڵاتانى عەرەبى و ئیسلامى و ناوچەکە بەگشتى و لە هەمانکاتیشدا ئەمە وڵاتانى یەکێتى ئەوروپاى سارد نەکردۆتەوە بۆ هەوڵدان و خۆسازدان بۆ خۆشکردنى زەمینە بۆ وەرگرتنى بڕیارى سەربەخۆ لە ئایندەدا لە سەر ئەو دۆسیەو کێشانەى کە لە سەرەوە ئاماژەم پێدان.\nبۆیە هەر لەو چوارچێوەدا بەباشى دەزانم سەرهەڵدانى چەند ئاماژەو هەوڵ و سەرتایەکى ئەوروپیەکان بخەمە ڕوو کە دیدو بۆچوونەکانیان بەرەو سەربەخۆبوون و پێچەوانەى سیاسەتى ئەمریکا دەردەکەون بەرامبەر ڕوداوەکانى ناوچەى ڕۆژهەڵاتى ناوین بە تایبەتى دواى دەستبەکاربوونى سەرۆکى نوێ ى ئەمریکا دۆناڵد ترەمپ کە دیارترینیان دۆسیەى ئەتۆمى ئێران و قەیرانەکانى سوریا و لیبیاو کێشەى نێوان قەتەر و وڵاتانى کەنداو.\nبەڵێ ئەگەر بەراوردى سیاسەتى ئەمریکا و ئەوروپیەکان بکەین لە هەمبەر ئێران و دۆسیەئەتۆمیەکەى و ڕێککەوتنى (5+1) ئەو دەبینین تەواو پێچەوانەى یەکن چونکە ئەوروپیەکان پابەندى ڕێککەوتنەکەن و چى ئەمریکاشە خوازیارى هەڵوەشانەوەى ڕێککەوتنەکەیە و پێکهێنانى هاوپەیمانى وڵاتانى سوونەیە لە گەڵ ئیسرائیلیش دژ بە ئێران و پێشگرتن بە فراوان بوونى هەژموونى ئێران لە ناوچەکە.\nلە کێشەى تازە سەرهەڵداوى نێوان دەوڵەتى قەتەرو وڵاتانى کەنداو و میسر ترەمپ پشتگیرى لە عەرەبستانى سعوودیەو ئیمارات و بەحرین و میسر دەکات بۆ چەسپاندنى سزاى زیاتر بەسەر قەتەر و وەزارتەکانیشى ( پنتاگۆن و دەرەوە ) پشتگیرى هەوڵى دیبلۆماسى دەکەن بۆ کپ کردنەوەو دامرکانەوەى کێشەو قەیرانەکان، ئەوە سیاسەتى ئەوروپیەکان هەرلە فەرەنساو ئەڵمانیا و کۆمیسیۆنى ئەوروپاش لە هەوڵى ناوەندگیرى و ئامادەیى خۆیان پیشانداوە بۆ وڵاتانى کەنداو قەتەریش کە هەوڵى خۆیان بخەنەگەڕ بۆ چارەسەرى قەیرانەکەبە ڕێگاى دبلۆماسى.\nئەم هەوڵ و کۆششەى ئەوروپیەکان بۆ دامراننەوەى ئەم کێشانە لە خۆڕا نەهاتووە سەرخستنى زمانى دیالۆگ و دانوسان بۆ ئەو قەیرانە خزمەت بە مسۆگەر کردنى گەیشتنى نەوت و غازە بۆ ئەوروپاو بەرژەوەندییەکى ئابورى پڕسوودە چونکە ناوچەى کەنداو سەرچاوەیەکى گرنگى وزەیە بۆ ئەوروپا و هەر سەرهەڵدانى کێشەو ململانێێ یەک لەو ناوچەیە بێگومان هەڕەشەیە بۆ سەر بازاڕەکانى وزە لە ئەوروپا.\nلەسەر کێشەکانى سوریاش فەرەنساو ئەڵمانیاش تەنانەت کۆمیسیۆنى ئەوروپاش حەزیان بە چارەسەرى دیبلۆماسى یەو ناکۆک نیە لە گەڵ هەڵوێستى ڕوسیا و هاوپەیمانەکانى بە ئێرانیشەوە لە کاتێکدا هەڵوێستى ئەمریکا ڕوون و ئاشکرا نیە ڕۆژێک لەگەڵ مانەوەى ئەسەد و ڕۆژێکى لەگەڵ لابردنى هەرچەندە وادیارە لە ئایندەدا بەرژەوەندییەکانیان ئەوە یەکلایى دەکاتەوە.\nبنار هیدایەت: کەى بارزانی سلێمانی بەشاری خۆی زانی، دەڵێم: بەڵێ بۆ راپرسی.


ئەمەریکا سێ بنکەی ڕاداری ژێر دەسەڵاتی حوسیـیەکان بە موشەک وێراندەکات\nلەشکری ئەمەریکا دەڵێت لە کاردانەوەی بەرامبەر ئەو هێرشە موشەکیـیەی کرایە سەر کەشتیـیەکی لە ناوچەیەکی ژێر دەسەڵاتی حوسیـیەکان لە یەمەن ، 3 بنکەی ڕاداری ئەم گروپەی لە کەنارەکانی سەر دەریای سوور کردووەتە ئامانج.\nپـیتەر کوک گوتەبێژی وەزارەتی بەرگری ئەمەریکا ئەمڕۆ پـێنجشەممە لە بەیانـنامەیەکدا گوتی کەشتی USS Nitze ئەمەریکایی بە موشەکی جۆری تۆماهۆک لە سێ بنکەی ڕاداری لە یەمەن داوە لەسەر کەنارەکانی سەر دەریای سوور، لە باکوری تەنگەی باب ئەلمەندەب.\nجەختی لەوەش کرد ئەمەریکا کاردانەوەی دەبێت بەرامبەر هەر هەڕەشەیەک هەبێت بۆ سەر کەشتیـیەکانی یان ڕێگەی هاتوچۆی بازرگانی لەو ناوچەیە و هەر شوێنێـکی دیکە لە سەرانسەری جیهاندا.\nسەرچاوەیەکی لەشکری ئەمەریکا گوتی هەرسێ ڕادارەکە بە تەواوی وێرانکراون.\nحوسیـیەکان لای خۆیانەوە نکوڵی دەکەن لەوەی کەشتیـیەکی ئەمەریکایـیان کردبێتە ئامانج.\nئاژانسی دەنگ‌وباسی سەبای سەر بە حوسیـیەکان و هاوپەیمانانیان لە لایەنگرانی عەلی عەبدوڵڵا سـاڵح سەرۆکی پـێشوو ، ئەمڕۆ پـێنچشەممە لە زاری سەرچاوەیەکی لەشکری ڕایگەیاند لە ناوچەی ژێر دەسەڵاتی ئەوان هێرشەکە نەکراوە و ئەوان هیچ پەیوەندیـیان بەو هێرشەوە نیـیە.\nشەوی چوارشەممە لە کەنارەکانی یەمەن لەسەر دەریای سوور موشەکێـک ئاڕاستەی کەشتی جەنگی USS Mason کرا، بەڵام بەری نەکەوت و هیچ زیانێـکی بە کەشتیـیەکە و تاقمەکەی نەگەیاند.\nجێی ئاماژەیە هێرشەکەی دوێنێ چوارشەممە ڕێکەوتی 16 هەمین ساڵیادی هێرشەکەی سـاڵی 2000 بوو، ئەوەی بە موشەکێـک کرایە سەر کەشتی جەنگی USS Cole لە بەندەری عەدەن و لە ئاکامدا 17 سەربازی هێزی دەریایی ئەمەریکا گیانیان لەدەسـتدا.


وانە بنەڕەتییەکانی دەروونشیکاریى فرۆیدی و ئەودیویشی\nو. ڕوشدی جـەعفەر\nسێکسواڵیتە، بەئۆبێکتبوون، خەسڵەتپێدان و تراوما\nهەنگاوێک بەرەو لەسێکسیخستن (دی سێکسواڵیزەیشن)؟\nپێموایە ئەمە بەشێکە لە دیاردەیەکی گەورەتر کە پەیڕەوی لەم لۆژیکە دەکات: ئەگەر ژنان هەوڵبدەن جوان بن یان ملبدەنە بەر سەرمەشقەکانی جوانی بە مانا نەریتییەکەی، ئەوا خۆیان ده‌كه‌نه ئۆبێكت بۆ پیاوان. کەواتە به‌گوێره‌ی ئه‌م لۆژیكه ژنان ده‌بێت سەرلەنوێ جه‌سته‌یان بقۆزنەوە و ده‌ستی به‌سه‌ردابگرنه‌وه، بەو مانایەی له ناشیرینییە باوەکەیدا پێی ڕازی بن و پەسەندی بکەن- موو، قەڵەوی و هەر شتێکی تر- تاوەکو ڕەمزوڕاز لە جەستەیان داماڵن، نیشانی بدەن جەستەی ژن، بەتایبەت ئەندامەکانی سێکس، ئەو شتە نییه وا لە نیگای پیاواندا هەیە بەڵکو کارکردی ئەرێنیی خۆی هەیە کە دەبێت لەلایەن ژنانەوە ده‌ستی به‌سه‌ردابگیرێته‌وه، چونکە ناکرێت ژنان بۆ ئۆبێکتگه‌لێكی پیاوان کورتبکرێنەوە. لە لایەکەوە، من هاوڕام لەگەڵ هەستکردن بە چەوسانەوە لای ژنان، بەڵام پێموایە ئه‌م لۆژیکە كێشه‌یه‌كی هه‌یه. با دەستەویەخەی كێشه‌كه ببینەوە: سێکسواڵیتە، بە مانای پڕبەپێستی وشەکە، ڕێژەیەکی دیاریکراوی خۆبەئۆبێکتکردنی تێدایە. بۆنمونە، کاتێک سێکس دەکەم یان کاتێک باوەش بە جەستەی ڕووتی ئەو کەسەدا دەکەم کە خۆشمدەوێت، لە هەموو ئەو شتە نەخوازراوانەی دادەماڵم کە بەشێکن له جەستەی مرۆڤ- بۆنە ناخۆشەکان و پاشماوەی پیسی و هتد (ئەم داماڵینه‌ش لۆژیکە ناونشینەکەی سێکسواڵیتەیە). بە جۆرێک لە جۆرەکان، به ڕاده‌یه‌كی هه‌ره کەمیش بێت جەستەی ئەو کەسە ئایدیاڵیزە و نمونه‌ییساز دەکەم. بەبێ ئەمە، لە لەسێکسیخستن نزیکدەبینەوە. وێڕای ئەو هەموو قسەیەی لەبارەی سێکسواڵیتەیەکی ئازاد دەکرێت کە خۆی لە کۆتوبەندە هێترۆسێکسواڵییە دووانەییەکان دەربازکردووه، لێرەدا ئەو شتەی لەبناوانەوە دەرگیرین لەگەڵیدا هێڕشێکە بۆ سەر سێکسواڵیتە خۆی.\nجاڕدانێكی مكوڕانه بۆ ئازادییه‌كی سێکسیی خەیاڵی تەنیا دەبێتە هۆی چەوساندنەوەی خراپتر\nهەموومان دەزانین سێکسواڵیتەی مرۆیی شتێک نییە تەنیا لە ڕووی بایۆلۆژییەوه دەستنیشانکرابێت- وەکئەوەی ئەزموونە تراوماتیکەکانی ترانس جێندەر (ڕەگەزگۆڕەکان) ئەم ڕاستییە دەسەلمێنێت. دەکرێت لە شوناسە دەروونییەکەتدا، ژنێک بیت و لە جەستەیەکی نێرانەدا گیرت خواردبێت، و ئامادەییشت تێدا بێت ئازارێکی زۆر بچێژی تاوەکو جەستەی خۆت بگۆڕیت بە جۆرێک لەگەڵ شوناسە دەروونییە ناوەکییەکەتدا بگونجێت. تێکڕای ئەمە ڕوودەدات. لێرەدا هیچ خەسڵەتپێدانێکی بایۆلۆژیی ڕاستەوخۆ لەگۆڕێدا نییە. بەڵام هێشتاش، هەڵەیەکی گەورەیە ئەگەر لەم پنتەوە بەرەو ئەو بانگەشەیە بازبدەین که جیاوازیی ڕەگەزی تەنیا یەکێکە لە داهێنراوه سەرکوتکەرەکانی ئەو کەسانەی وا لەدەسەڵاتدان و ئێمەش دەبێت زیته‌ڵه و لێزانانە دەرگیری چەندان شوناسی ڕەگەزی جیاجیا ببین، واتە ئەو بانگەشەیەی كه جیاوازیی ڕەگەزی تەنیا گەمەیەکه و هەموو شتێک ڕەخساو و ئاوەڵایە، و گوایە ئەگەر بێتو تەنیا لە سته‌می هێترۆسێکسواڵیی دووانەیی دەربازبین، ئەوا لە چێژێکی پڕاوپڕی سێکسواڵیتەی ئازاد بەهرەمەند دەبین. ئەم بانگەشەیە وانە بنەڕەتییەکەی دەروونشیکاریی فرۆیدی دەسڕێتەوە، واتە ئەو وانەیەی کە سێکسواڵیتە بەسرووشتی خۆی شتێکی هێجگار تاریکە.\nسێکسواڵیتە بوارێکی شادیبەخش نییە، بەڵکو بریتییه له بواری تراوما قووڵەکان و هەڵگەڕانەوە مازۆخییەکان و هتد. هەر بۆیه ئەوەندە بەس نییە جاڕی ئەوە بدەین ئەگەر لەم دووانەییە جێندەرییە گەورەیەی نێرینە/مێینە قوتاربین- گەر وتەکەی ماو زیدۆنگ داڕێژینەوە: "هەزاران گوڵ لەناوماندا غونچەدەکەن و ده‌پشكوێن"- و با بڵێین هەزاران شوناس لەناوماندا دەگەشێنەوە و دەپشكوێن، و هەمووان دڵخۆش دەبن و ژیانێکی سێکسیی قایلکەر و تێروپڕ بەسەر دەبەن. نەخێر، دیسانەوە با بیڵێم، سێکسواڵیتەی مرۆیی به‌شێوه‌یه‌كی خۆڕسكانه تراوماتیکە. سێکسواڵیتە تێكه‌ولێكه و گه‌ڕه‌لاوژه‌یه‌كی گەورەیە؛ لە پەیوەند بە سێکسواڵیتەوە هیچ هاوکێشەیەکی سادە لەئارادا نییە.\nوەکئەوەی ئه‌زموونی لیاقەت یان درووستیی سیاسی نیشانیدەدات، ئەگەر هەوڵبدەین سێکسواڵیتە بەم مانا سادەکەرەوەیە ئازادبکەین و لە نۆرماتیڤیتەی جیا-ڕەگەزخوازی (هێترۆسێکواڵیتە) دەربازبین، و ڕێگه‌ی په‌ره‌سه‌ندن بۆ کۆی فۆرمە جیاوازەکان بکەینەوه، ئەوا ته‌نانه‌ت بە سەرکوتکارییەکی خراپتر كۆتاییدێت.\nهەموو کەسێک دەبێت ئازادانه خۆی بەئۆبێکت بکات\nئەو شتەی خەڵکێکی زۆر کۆک و ته‌با نییە لەگەڵیدا ئەوەیە کێشەکە بریتی نییە لە بەئۆبێکتبوون وەکخۆی- بریتی نییە لە تێكڕای گەمەی فریودانی سێکسی و موغازەلەکردنی پیاوان و ژنان- بە مانایەک لە ماناکان، کێشەکە ئەوەیە تۆ کتومت بەو جۆرەی دەتەوێت خۆت دەکەیتە ئۆبێکت تاوەکو خۆت وەک کەسێکی دڵڕفێن و ئیغراکەر نیشان بدەیت. کێشەکە ئەوە نییە ده‌بێت هیچ بەئۆبێکتبوونێک لەگۆڕێدا نه‌بێت- بەڵکو کێشەکە ئەوەیە هەر بریکار و بکەرێکی سێکسی ده‌بێت مافی هەبێت بەئۆبێکتبوونەکەی ڕکێفبکات (جا چ نێرینه/مێینە/یان شوناسێکی ڕەگەزی تر بێت).\nبا ئەوەش لەبیرنەکەین لە تێکڕای ناڕەزایەتییە فێمینیستییەکان لە دژی بەئۆبێکتکردنی ژناندا، ئەو شتەی بناژۆخوازەکان (فەندەمێنتاڵیستەکان) بەتەنگدێنێت، بۆنمونە لە وڵاتە موسڵمانەکاندا، کتومت ئه‌و كاته‌یه وا ژن گەمە لەگەڵ بەئۆبێکتبوونی خۆیدا دەکات... بۆنمونە، لاسایی زه‌كه‌رمژین دەکاتەوە، یاری بە مۆزێک دەکات لەناو دەمیدا. ئەو شتەی له‌م بارودۆخه‌دا پیاوان په‌ست دەکات ئەوەیە ژنان له لایەن پیاوانەوە بەئۆبێکت نەکراون، بەڵکو ژنان خۆیان زیته‌ڵه و خه‌ندان خۆیان بەئۆبێکتدەکەن، بۆ چێژی خۆیشیان بەئۆبێکتبوونەکەیان نمایشدەکەن.\nوەکئەوەی عادەتەن ئەم چه‌شنه ڕووداوانە وان، نابێت ئەوە نادیدەبگرین کە ئەمەشیان دیاردەیەکی بەنزیکەیی پەراوێزی و لاوەکییە. بێ شك، زۆربەی ژنان نایانەوێت سمێڵ بهێڵنەوە، ئەگەر بشیانەوێت- لێیان بگەڕێ چ شتێکیان پێخۆشە بیکەن. من زۆرجار لەم شوناسە نوێیه ترانسجێندەرانە شتێک بەدیدەکەم کە حەزی پێناکەم. پرسەکە وا دەخرێتەڕوو وه‌كبڵیی جاران پێوەرە هێترۆسێکسواڵییەکان کۆمەڵێک شوناسی سەرکوتکەریان دەسەپاند. ئێستا ئەگەر هەموو دەقه بەرباسەکان بخوێنینەوە، لە هەندێکیاندا ئەو بیرۆکەیە بەدیدەکەین گوایە ئەگەر هێشتا له هەناوی سێکسواڵیتەی نەریتیی جیاڕەگەزخوازیدا بیت، بە جۆرێک لە جۆرەکان كه‌سێكی دواكه‌وتوویت. گوایە ئەگەر دەتەوێت بەڕاستی ئازاد بیت، دەبێت گەمە لەگەڵ شوناسی خۆتدا بکەیت و ده‌ستكاری بكه‌یت و هەموو هێڵەکان بشڵەقێنیت.\nهاوڕا نیم لەگەڵ ئەم بیرۆکەدا. ئایدیای ڕێکخستنەوەی ئازادانە، گۆڕینی جەستە و دەستکاریکردنی شوناسەکان شتێکه بەپڕاوپڕی لەگەڵ سەرمایەداریی بەرخۆرانەی هاوچەرخدا، به داینامیكیه‌ته ناكۆتاكه‌ی، فیتاوفیت دێتەوه. ئەگەر و چانسی ئه‌وه هەیه کۆمپانیا گەورەکان پێشوەختە ئەم گەمانە دەکەن. ڕەنگە هەندێک له خوێنەرەکانمان ئەو ڕیکڵامەی کۆمپانیای "Gillette"یان له‌بیربێت، نزیکەی نیوساڵێک لەمەوبەر، تێیدا باوکێک یارمه‌تی کچەپێشووەکەی، کە ئێستا ڕەگەزی خۆی بۆ کوڕ گۆڕیوە، دەدات تاوەکو بۆ یەکەمجار به مه‌كینه‌یه‌كی به‌رهه‌می "Gillette" ڕیشی خۆی بتاشێت. بێ چەندوچوون هیچ شتێکی تێکدەر لەم دیدگایەی "هەڵبەزودابەزی شوناسە جیاوازەکان و خۆئەزموونکردن"دا نییە. بەسادەیی شێوازێکی کامڵی سێکسواڵیتەیە و بۆ سەرمایەداریی بەرخۆرانەی دوایین فیتاوفیته.\nئەو وانەیەی دەبێت لەکۆی ئەم پرسەوه هەڵیبگۆزین، نەک تەنیا لە ڕیکڵامە بازرگانییەکانەوە، کە دواتر بە پێچێکی پێشکەوتنخوازانە پێمان دەفرۆشرێن، بەڵکو ئەو ڕاستییەش کە چۆنچۆنی هەموو ده‌زگا و دامەزراوە گەورەکانی ئەمریکا- ناوە قەبەکانی وەکو تیم کووک و زوکەربێرگ- هەموویان بەجۆشوخرۆشەوە پەیڕەویان لەم شێوازە كردووه و پشتگیریشیان لێ كردووه. بۆنمونە بیر خۆتانی بهێننەوە، دوو سێ ساڵێک لەمەوبەر بزووتنەوەی ترانسجێندەر بەم کەمپینە زەبەلاحە لە ئەمریکادا تەقیەوە: تەوالێتەکان ده‌بێت بۆ هەموو شوناسە ڕەگەزییەکان ئاوەڵا بن نەک تەنیا بۆ مێینە/نێرینە. بەداخەوە، ئەم چەشنە خەباتکردنە بۆ شوناسە ڕه‌گه‌زییه ئازاده‌كان شتێكه دەکرێت بەئاسانی وەک (برغو)یه‌ك له ماشێنی سەرمایەداریدا بەکاربهێنرێت بۆ سەرکوتکردنی داخوازییە جەماوەرییە مەترسیدارترەکان، بگرە یان با بڵێین بەتایبەتی بۆ سەرکوتکردنی ناڕەزایەتییە فێمنیستییە ڕەسەنەکان.\nده‌سته‌بژێره‌كان (نوخبه) هەوڵدەدەن بزووتنه‌وه‌ی ڕزگاریخوازانەی ژنان له گۆڕینی بارودۆخی سیاسیی باڵادەست دووربخەنەوە\nلە لایەکەوە، جۆرە بێدارکردنەوە و وشیارکردنەوەیەکی ژنان هەیە (ئەمەش شتێکە من لە ناخی دڵمەوە پێی دڵخۆشم و پاڵپشتیشی لێدەکەم). کۆمەڵێک شێوازی به‌پاشكۆكردن و ملكه‌چكردنی ژنان هه‌ن کە بەشێکن لە نەریتی ئێمە، تەنانەت ئەم شێوازانە دەگەڕێنەوە بۆ پێش كۆمه‌ڵگا چینایەتییەکان، بۆ کۆمەڵگا خێڵەکییەکان- وەکئەوەی گوایه ژنان ناچالاکن و پاشکۆی پیاوانن. وەک هەمیشە، دامەزراوە [ی باڵادەستی سیاسی و ئابووری] هەوڵدەدات ئەم بێدارکردنەوەیە بەلاڕێدا ببات، واتە بەرەو ئاڕاستەیەک لایبدات کە بەکردەیی پەیوەندییەکانی دەسەڵات ناگۆڕێت. ژنان پشكێك به‌ده‌ستدێنن، بەچەشنێکی ڕێزدارتر لە میدیادا نیشاندەدرێن. بەڵام هەمان پەیوەندییەکانی دەسەڵات لە کۆمەڵگاکەماندا دەمێننەوە. ئەمە ئەو خاڵەیە تێکڕای ئەم جەنگاوەرانەی دژایەتی باوکسالاری دەکەن زۆربەیجار لێی تێناگەن و نادیدەی دەگرن. لە خۆرئاوای پێشکەوتوودا ئایدیۆلۆژیای باڵادەست چیدی باوکسالاری نییە، بەڵکو جۆرە کرانەوەیەکی ساختەیە کە وەک شێوازێکی خۆلادانیش لە مۆبیلیزەکردنی ڕادیکاڵ و ڕێچارە ڕادیکاڵەکانیش کاردەکات. کاتێک تەرکیز دەخەینە سەر ئەوەی ئاخۆ ژنان دەتوانن ڕیش بهێڵنەوە یان پیاوان دەتوانن سووراو بکەن، ئەوا ئیدی کەس نایەوێت لەبارەی چەوساندنەوەی تۆقێنەر و بەردەوامی ژنانه‌وه بدوێت، [بۆنمونە] لەبارەی کەلتوری دەستدرێژیی هەڵکشاو لە مەکسیکۆ و ئەفریقای باشووردا. کەواتە با تەرکیز بخەینە سەر ئەو خەباتانەی تێیدا ئازادیی حەقیقی خەڵک یەکلادەکرێتەوه.\n ئه‌م نوسینه مانگی نۆڤێمبه‌ری 2019 بڵاوبۆته‌وه.وه‌كئه‌وه‌ی سایته‌كه‌ش باسیكردووه، له‌م مانگه‌دا بۆنه‌یه‌ك هه‌یه پێی ده‌وترێت "Movember"، ئیڤێنتی مانگانه‌ی سمێڵ هێشتنه‌وه تایبه‌ت به پیاوان، به‌ڵام كۆمپانیایه‌كی تایبه‌ت به گوێزان، ڕیكڵامێكی بڵاوكردۆته‌وه تێیدا كۆمه‌ڵێك ژن نیشانده‌درێن كه مووی جه‌سته‌یان هێشتۆته‌وه و نه‌یانبڕیوه، ڕیكڵامه‌كه بانگه‌شه‌ی ئه‌وه ده‌كات "ژنانیش سمێڵیان هه‌یه". لێره‌دا ژیژه‌ك ئه‌م نمونه‌یه ده‌قۆزێته‌وه، و له‌ودیوی كڵیشه باوه‌كانه‌وه، كۆمه‌ڵێك وانه‌مان بیرده‌خاته‌وه: هه‌م وانه‌ی فرۆیدی و هه‌م وانه‌ی ڕزگاریخوازی. هه‌م پرسیار له‌باره‌ی چیه‌تیی سێكسواڵیته و هه‌م پێگه سیاسی و ڕزگاریخوازه‌كه‌شی، نیشانیشی ده‌دات چۆنچۆنی ئه‌م جۆره دیاردانه له خۆرئاوادا دارده‌ست و ئامرازێكی به‌رخۆرانه‌ن و هیچ ئیمكانێكی ڕادیكاڵیان تێدا نییه و په‌رده‌یه‌كی ئایدیۆلۆژین. ناونیشانه‌كه‌ش ده‌ستكاری كراوه به مه‌به‌ستی زه‌قكردنه‌وه‌ی ناواخنه په‌یوه‌نداره‌كه‌ی. وێنه‌كه‌ش له ڤیدیۆكلیپی گۆرانی "اینگونه"ی شاهین نه‌جه‌فی وه‌رگیراوه-و.


کوردیپێدیا - تەکەور\n🏰 تەکەور | پۆل: شوێنەکان | زمانی بابەت: 🏳 کوردیی ناوەڕاست\n12. 👁 حاجی وسو\n13. 👁 دارە بەسری بچوک


"سەید محەمەدی سەفایی" لە دەروێشیەوە بۆ گۆرانبێژی\nتاريخ: ۱۳۹۸ چهارشنبه ۱۳ شهريور ساعت ۱۸:۱۸ بازدید: 525 نظرات: 1 کد مطلب: 12656\nسەید محەمەد سەفایی جیاواز لە گۆرانی بێژە میللییەكانی تری كورد، خاوەن قوتابخانەیەكی تایبەت بووە، لەبواری گۆرانی میللی و فولكلۆری كوردیدا، بەندبێژێكی سادە نەبووە، بەڵكو شاعیرێكی میللی خۆشخوان و پەیڤ جوان بووە و هاوكات هونەرمەندێكی بەتوانای دەفژەنینیش بووە.\nلەم رۆژانە لەشاری مەهاباد لەگەڵ "خزمێكی" خۆم پیاسەمان دەكرد، لە ڕێی مۆبایلەكەیەوە گۆرانییەكی سەیدی نیشاندام، دیقەتمدا لەكاتی دەقژەنیندا دەفەكەی لەسەر تیل دەیكێشا بەنێوچەوانیدا، منیش گوتم: ئەمجۆرە هونەرە سەیرەی سەفایی كە بەدەفەكەی دەیكات، دەروێشانەیە! و من بەمنداڵی چەندجارێك ئامادەی بازنەی زكری دەروێشان ببووم. ئەمجۆرە شیوازەیان دەكرد. "خزمەكەشم" گوتی: (مەگەر نازانی سەید محەمەدی سەفایی گۆرانی بێژ پێشتر دەروێش بووە، یەكێك بووە لە دەروێشانی تەكیەی شێخێكی بەناوبانگی كوردستان، سەفایی حەز لە كیژێكی زۆر جوان دەكات و شێخەكەی خۆی ئەنێرێت بۆ خوازبێنی كچەكە، كاتێ شێخ ئەچێ بۆ ئەوەی داوای كچەكە بكات بۆ سەید محەمەدی سەفایی، كاتێ كچە ئەبینێ زۆر جوان و قەشەنگە خۆی حەزی لێئەكات و بۆخۆی داوای ئەكات، ئەوكاتیش شێخایەتی پلە و كەسایەتیی و نێوبانگی چاكی هەبووە، ئەوی شێخ بوایە حسابێكی تایبەتی بۆ ئەكرا. بۆیە ماڵی كچەش بەهۆی شێخایەتی و دەوڵەمەندییەوە دەیدەنێ . لەبەر ئەم هۆكارە سەیید محەممەد توڕە دەبێت و دەست لە دەروێشی هەڵدەگرێت و بڕیار دەدات لە ڕقی شێخ ئەبێت بە گۆرانی بێژ هەر وەك خۆی ئاماژەی پێكردوە لە یەكێك لە گۆرانیەكانیدا وەك كاردانەوەیەك دەڵێت:\nئەو دەفەی تا كۆتایی ژیانی گۆرانی پێ دەگووت هەمان دەفی زەمانی دەروێشی بوو . ئەمەش وەك تۆڵە كردنەوەیەك بە كاری هێناوە لە دژی شێخ...\nماوەتەوە بڵێین: هونەرمەند محەمەد ئەحمەدی ناسراو بە "سەید محەمەد سەفایی" ساڵی 1311ی هەتاوی لە گوندی "بلووز"ی سەفاخانەی ناوچەی هەوشار لە دایك بووە، نەخوێندەوار بووە، وەلێ لەبواری هونەرەكەیدا زۆر زرنگ و بەتوانا بووە. لە ماوەی ژیانیدا سێ ژنی هێناوە ماوەی چوار ساڵ لە باشووری كوردستان ژیاوە و لەگەڵ هونەرمەند حەسەن زیرەك پێكەوە لە خانوویەكدا كرێنشین بوونە و لەچەندین دانیشتنی تایبەتی لەگەڵ دۆستان و هەوادارانیاندا پێكەوە چەندین ئاهەنگیان ساز كردووە و لە شاری تیكاب و لە شاری سایین قەڵا و بۆكان و لە شاری سەقز ژیاوە و ئیستاش بنەماڵەكەی لە شاری سەقز نیشتەجێن.\nهونەرمەند سەید محەمەد سەفایی گەلێ گۆرانی لە كۆڕ و كۆبوونەوەكان و نێو ماڵ و دیوەخانەكانی ناوچەكانی (هەوەتوو و تیلەكۆ و هەوشار) تۆمار كردووە. تاكو ئێستاش لە شایی و ئاهەنگ و گۆڤەند و بۆنە و دانیشتنە میللیەكاندا لە زۆربەی ناوچەكانی كوردستان، كەڵك لە گۆرانییەكانی سەید محەمەد وەردەگرن و رێز لە هونەرەكەی دەگرن، سەیدمحەمەد لەگەڵ گۆرانییەكانیدا بەردەوام فولكلۆر و داب و نەریتە كۆمەڵایەتیەكانی ناوچەكەی خۆیشی بەتایبەت لە بواری جل و بەرگ و زاراوەی پاراستووە و شۆستە و شەقامە و شكارۆكانی شار و مۆد و شارستانیەت نەیتوانی سۆرانی سپی و شاڵی سەوز و ڕەشتیەكەی پێ بگۆڕێت.\nگۆرانییەكانی سەید محەمەد سەفایی زۆربەیان فۆلكلۆرن و لە زیندوو ڕاگرتنی بەرهەمی فولكلۆری گۆرانی كوردیدا دەستێكی باڵای هەبووە. هەتا بە ئێستەش بە زەوقترین و بەزمترین گۆرانی بێژی ناوچەكە بووە كە ئەو بەرهەمە تۆماركراوانەی كە ئێستە لە بەردەست دایە نموونەی زیندووی ئەو كەیف خۆشی و بەشارەتەی نێو دنیای گۆرانییەكانی ئەو هونەرمەندەن. لە ڕووی زمانیشەوە توانیویەتی سەدان وشەی ڕەسەنی لەبیر كراوە لە ڕێی بەیت و بەندەكانییەوە زیندوو بكاتەوە. سەید محەمەد زۆرتر هەر بە ئامێری دەفەكەی خۆی گۆرانییەكانی رازاوەتر ئەكرد چەندجارێكیش لەگەڵ هونەرمەندان "ڕەشید فەیزی نەژاد، ڕەسووڵ میرزاپوور، فەردین تاهیری، عەلی عابدی و عووسمانە سوو3" گۆرانییان تۆماركردووە.\nبەداخەوە ئەم هونەرمەندە دەڤەری سەقز ساڵی 1373 هەتاوی نەخۆشی شێرپەنجە تەنگی پێ هەڵئەچنێ و هەراسانی دەكات و لە رێكەوتی 08-09-1374 هەتاوی كۆچی دوایی كردووە و لەگەڵ ئاپۆڕای هەواداران و دڵسۆزانی هونەری كوردی و لە نێو خەم و پەژارەی كەس وكار و شەیدایانی گۆرانییەكانی سەید محەمەد سەفایی لە شاری سەقز لە "گۆڕستانی شاناز" ئەسپاردەی خاك دەكرێت.\n1.سۆرانی سپی: فەقیانە.\n2. رەشید فەیزی نەژاد: جیا لەوەی خاوەن دەنگێكی خۆشە هاوكات موزیك ژەنێكی زۆر بەتواناشە.\n3.عوسمانە سوور: باڵابان ژەنێكی بەتوانایە و تاكو ئێستاش بەردەوام ئاهەنگەكان بە ژەنینی باڵەبانەكەی جۆش و خرۆشی دەداتە ئامادەبووان..\nژمارە 294ی هەفتەنامەی " وشە"\nبه راستی زورجوانه


نێچیرڤان بارزانی: نابێت تیرۆر بە ئایینی ئیسلامەوە بلكێنرێت – تۆڕی میدیایی خەڵک\nنێچیرڤان بارزانی: نابێت تیرۆر بە ئایینی ئیسلامەوە بلكێنرێت\n2018/07/24 - 1:17 PM\nسەرۆكى حكومەتی هەرێمی كوردستان رایدەگەیەنێت، بەناوی ئایینی ئیسلامەوە كردەوەی تیرۆریستی دەكرێت.\nئەمڕۆ سێ شەممە كۆنگرەی یەكێتی زانایانی ئایینی ئیسلامی كوردستان لە شاری هەولێر دەستیپێكرد و لە كۆنگرەكەدا نێچیرڤان بارزانی سەرۆكی حكومەتی هەرێمی كوردستان رایگەیاند، دوینێ هەولێر رووبەڕووی كردەوەیەكی تیرۆریستی بووەوە، بەڵام لەبەرانبەردا پێشمەرگە گیانی سەرجەم نەوەكانی لەبەرانبەر تیرۆریستان پاراستووە.\nوتیشی “یەكێتی زانايانی ئایینی ئیسلامی كوردستان هەمیشە پشتیوانی گەلی كورد و حكومەتی هەرێمی كوردستان بووە”.\nئاماژەی بۆ ئەوەش كرد، حكومەتی هەرێم یاسای بەرەنگاربوونەوەی تیرۆری هەیەو یەكێتی زانایانیش لەو بارەوە هاوكارییەكی زۆری پەرلەمان‌و حكومەت‌و رێكخراوەكانی كۆمەڵگەی مەدەنی كردووە و پێویستە پێكەوە پلانێكی ستراتیژی بەهێز بۆ رووبەڕووبونەوەی فیكری توندڕەوی بنیات بنێن.\nبارزانی لە كۆنگرەكەدا راشیگەیاند، دەبێـت پڕۆژەكە بایەخ بدات بە كلتورو ئابووری‌و پاككردنەوەی فیكری بكاتە ئامانجی خۆی بۆ رووبەڕووی تیرۆر، بەشێوەیەك نابێت تیرۆر بە ئایینی ئیسلامەوە بلكێنرێت.\nئاشكراشیكرد، دەبێت وەزارەتی پەروەردەو ئەوقاف ستراتیژییەك بۆ بەرەنگاربوونەوی فیكری توندڕەوی لە هەرێم دابنێن‌و مزگەوتەكانیش رۆڵێكی گرنگیان هەبووە لە هۆشیاركردنەوی هاووڵاتییان‌و گەنجان.\nرونیشیكردەوە، كۆمەڵگەی كوردستان كۆمەڵگەی رێزگرتن‌و قبوڵكردنی هەموو ئەوانەیە كە ئایین یان باوەڕی جیاوازیان لەگەڵ ئێمە هەیە، ئەگەر هەموو لایەك هاوكاری‌و دەست لەناو دەست نەبوونایە ئەو شانازییە بە هەوڵی حكومەت ئەوە نەدەهاتەدی، بەڵكو رۆڵی مامۆستایانی ئایینی لەم بوارەدا زۆر گەورە پیشان دەدات و سوپاسیان دەكات.\nلە كۆتاییدا نێچیرڤان بارزانی بە مامۆستایانی ئایینی راگەیاند، پێویستە مامۆستایان هاندانی خەڵك بۆ كاری چاكە و دوركەوتنەوە لە خراپە بدەن‌و هەروەها خەڵك تێبگەیەنن ئایین لەپێناو خۆشی‌و بەختەوەری ژیانی مرۆڤدا هاتوە نەك توندوتیژی‌و ئازاردانی یەكتری.\nنێچیرڤان بارزانیهەرێمی كوردستانیەكێتی زانايانی ئایینی ئیسلامی كوردستان\nئاسایش سزادانی دوو كەسی راگەیاند\nلە هەولێر تەقە لە باڵەخانەی شارەوانی كرا


MON, 13 JUL 2020 16:39 | KDP.info\nد. محەمەد قادر، گوتەبێژی وەزارەتی تەندروستی، بە ماڵپەڕی فەرمیی پارتی دیموکراتی کوردستانی ڕاگەیاند: "دەرمانەکە گەیشتووەتە نەخۆشخانەکانی ھەرێمی کوردستان و ڕاستە لە وڵاتی ڕووسیا بەرھەم ھاتووە، بەڵام لەلایەن کۆمپانیایەکی ناوخۆ و بە چاودێریی پسپۆڕانی بیانی لە ھەرێمی کوردستان دروست کراوە و خۆمانەیە.''\nلە ھەرێمی کوردستان تا ئێستا ٩٤٥٥ کەس تووشی ڤایرۆسی کۆرۆنا بوونە و لەو ژمارەیە ٣٣٧٨ نەخۆش چاک بوونەتەوە و ٣٢٦ کەسیش بەو ھۆیەوە گیانیان لەدەست داوە.\nد. شاخەوان محەمەد، بەڕێوەبەری بەبازاڕکردنی کۆمپانیای ئاوامیدیکا بۆ ماڵپەڕی فەرمیی پارتی دیموکراتی کوردستان گوتی: "دەرمانەکە خۆی ڕووسی نییە، بەڵام بە ڕووسی ناوبانگی دەرکردووە و دەرمانی ''Favipiravir'' لە ساڵی ٢٠١٤ لە وڵاتی ژاپۆن بۆ ئەنفلۆنزا دروست کراوە و دوای پەیدابوونی ڤایرۆسی کۆرۆنا لەلایەن ڕووسیاوە وەک پرۆتۆکۆل پەسەند کراوە، دواتر لەلایەن چینەوە بۆ نەخۆشیی کۆرۆنا تاقی کراوەتە و سوودی ھەبووە.''\nگوتەبێژی وەزارەتی تەندروستی دەڵێت: "دەرمانەکەی کۆرۆنا لە ھەرێمی کوردستان دروست کراوە و لە سەرتاسەری عێراق و ھەرێمی کوردستان بەکار دێت و پەسەند کراوە."\nد. محەمەد قادر ئاماژەی بۆ ئەوە کرد: "دەرمانی چارەسەری کۆرۆنا کاریگەریی زۆری دەبێت لەسەر چارەسەری کۆرۆنا، بەڵام نابێت نەخۆش بەبێ پرسی دکتۆر بەکاری بێنێت، بەڵکو لەلایەن پزیشکانەوە بۆ نەخۆش بەکار دێت و بە یەکسانی لەسەر ھەموو نەخۆشخانەکانی کۆرۆنا لە ھەرێمی کوردستان دابەش کراوە."\nد. شاخەوان محەمەد ڕوونی کردەوە: "دوای چوار ڕۆژ بەکارھێنانی دەرمانەکە، نەخۆش ھەست بە باشتربوون دەکات و بەپێی داتاکان ڕێژەی چاکبوونەوە بە دەرمانی ''Favipiravir'' لە نێوان ٨٥% بۆ ٩٥%ـە، واتە سوودێکی زۆری دەبێت بۆ نەخۆشەکان و ئەمڕۆ لە کوردستان و عێراق بەسەر ناوەندەکانی تەندروستیدا بڵاو دەکرێتەوە."


ANF | کەنەکە: جەژنی لەدایکبوونی مەسیح پیرۆزبێت\nکۆنگرەى نەتەوەیی کوردستان (کەنەکە) بە بۆنەى جەژنی لە دایکبوونی مەسیحەوە راگەیاندراوێکی بڵاوکردەوە و پیرۆزبایی ئەو رۆژە پیرۆزەی لە مەسیحیانی کوردستان و جیهان کرد.\nهه‌ینی, 25 Dec 2020, 09:27\nکۆنگرەى نەتەوەیی کوردستان (کەنەکە) بە بۆنەى جەژنی لە دایکبوونی مەسیحەوە رایگەیاند، "لەکوردستان ژمارەیەکی زۆر لە باوەڕدارانی عیساو کتێبی پیرۆزی ئینجیل هەن و هاووڵاتی بە نرخی کوردستانن. لە ناو کۆنگرەی نەتەوەیی کوردستانیشدا نوێنەرایەتی هاووڵاتییە مەسیحیەکان هەن".\nکەنەکە راشیگەیاند، "جەژنی لەدایکبوونی عیسا نزیکەی 2000 ساڵە لە کوردستان پیرۆزدەکرێت و بۆتە جەژنێکی سەرەکیی لە وڵاتی ئێمە".


ژنه ئه‌كته‌رێكی فڕه‌نسی و شای مه‌غریب چی ده‌كه‌ن؟\nمیلانى عه‌مار كه ئه‌كته‌رێكى فره‌نسیه وێنه‌یه‌كى خۆى له‌گه‌ڵ شاى مه‌غریب له ئینسته‌گرام بڵاو كرده‌وه، دواى ئه‌وه‌ی كاردانه‌وه‌ی خراپی به‌دوای خۆی هێنا، ناچاربوو وێنه‌كه‌ی سڕییه‌وه.\nئه‌كته‌رى فڕه‌نسى میلانى عه‌مار وێنه‌یه‌كی له ئینسته‌گرام بڵاو كرده‌وه وه‌ك له وێنه‌كه ده‌رده‌كه‌وێت، وێنه‌ى له‌گه‌ڵ محه‌مه‌دى شه‌شه‌مى شاى مه‌غریب گرتووه له سه‌ر وێنه‌كه نووسیویه‌تى" ئێواره خوانێك به هاوده‌مى شا، سوپاس و خۆیشه‌ویستیم، بژى شا".\nئه‌م وێنه‌یه كاردانه‌وه‌ى جیاوازى لێكه‌وته‌وه، هه‌ندێك وێنه‌كه‌یان به‌درۆ خسته‌وه، به‌ڵام به‌رپرسانى مه‌غریب گوتیان شا له شوێنه گشتییه‌كان ده‌رده‌كه‌وێت، ئه‌و كچه‌ش لێى نزیك بووه‌ته‌وه و داواى وێنه‌یه‌كى یادگارى لێكردووه.\nدواى دروستبوونى كاردانه‌وه‌كه، میلانى وێنه‌كه‌ى خۆى و شاى مه‌غریب له ئینسته‌گرام سڕییه‌وه. محه‌مه‌دى شه‌شه‌م شاى مه‌غریب، یه‌كێكه له‌و به‌رپرسانه‌ى به ساده‌یى ناسراوه، له كاتى سه‌رى ساڵدا چه‌ندان وێنه‌ى بڵاوكرایه‌وه كه له شه‌قامه‌كانى پاریس به جلوبه‌رگى گه‌نجانه پیاسه ده‌كات، بۆیه به‌رپرسان دووپاتیان كردووه‌ته‌وه وێنه‌گرتن له‌گه‌ڵ شاى مه‌غریب بۆ هه‌ر كه‌سێك كارێكى ئاسانه.\nسه‌رچاوه / النهار


ئاسایشی ئەلیکترۆنی (Cyber Security) – ناسینی هاککەر – زنجیرەی دووەم\nپێنج شه‌ممه, تەموز 19, 2018 درەختی گەشەپێدەران\nلە لایەن چێنەر لە\t كانونی یه‌كه‌م 30, 2017 بڵاوکراوە سکیوریتی شیکردنەوەکان گشتی هاوپڵێنەکراو\nsource link Privacy: کەس تۆ نابینی کە چی دەکەیت بەڵام ئەگەری هەیە کە بزانن تۆ کێیت، Privacy دەربارەی شتەکان دەدوێت واتە وەک ئەو فایل و وێنانەی کە هەمانە، یەکێک لە نموونەکان بۆ Privacy ئەوەیە ئەگەر تۆ ئیمەیلێکی ئینکریپت کراو (Encrypted) نارد بۆ هاوڕێکەت، تەنها تۆو ئەو دەتوانن بیخوێننەوە کەواتە ئیمەیلەکە تایبەتە بەتۆ وە جیهان و خەڵکی گشتی ناتوانن بیبینن، نموونەیەکی تر، ئەگەر تۆ خۆت تۆمار بکەیت لە Cloud Storageێک وەک Dropbox تۆ نەناسراو (Anonym) نیت، بەڵام ئەگەر فایلەکان encrypt بکەیت وە تەنها خۆت کلیلەکت لابێت ئەوە زانیاریەکانت (Data) پارێزراوە (Private) وە تۆ (Privacy)ت بەدەست هێناوە. نموونەیەکی تر، تۆ لەماڵی خۆتا (Private)ی واتە دیار نییە کە چی دەکەیت بەڵام تۆ نەناسراو نیت چونکە هەموو کەسێک دەزانێت کە تۆ لەو ماڵە دەژیت.\nhttp://economylinenhospitalservices.com/news/page/8/ Anonymity: هیچ کەسێک نازانێت کە تۆ کێیت بەڵام لەوانەیە بزانن کە تۆ چی دەکەیت، نەناسراوی (Anonymity) کار و چالاکییەکانت جیا دەکاتەوە لە شوناسە ڕاستەقینەکەت (True identity)، نەناسراوی واتە بینینی کارێک یاخود کردنی کارێک کە کەس خاوەنە ڕاستەقینەکەی نەناسێت، ئەگەر هەیە کە هەرکەسێک بێت وە چانسێکی یەکسان هەیە کە هەرکەسێک بێت، لەوانەیە تۆ ئارەزووت لەمە بێت بۆ تەماشاکردنی شتێک لە ئینتەرنێت نەوەک بۆ دانانی شتێک، ئەکەوێتەوە سەر ئەوەی کە تۆ بەتەمای چ کارێکیت، Anonymity واتە هیچ دانەپاڵێک ناخێرتە پاڵ تۆ بۆ کارو چالاکییەکانت (هیچ بەڵگەیەکیان نییە کەتۆ ئەو کارەت کردووە)، بۆ نموونە تۆ پەیوەست (Connect) دەبیت بە ئینتەرنێتەوە لە ڕێگەی خزمەتگوزارییەکی داپۆشەرەوە (Anonymizing Service) وەک (Tor)، وە پەیامێک بڵاو دەکەیتەوە دەربارەی شتێک کە لە وڵاتەکەی تۆدا قەدەغەیە بە نازناوێکی نەناسراوەوە (Anonymous user)، لێرەدا ناسنامەی تۆ پارێزراوە و جیا کراوەتەوە لە شوناسی ڕاستەقینەی تۆ، بەڵام ناوەڕۆکی پەیامەکەت ئاشکرایەو نهێنی (Private) نییە، ئەمە پێی دەڵێن Anonymity. ئەگەر تۆ کۆنێکت ببی بە وێبسایتێکەوە بەڵام (VPN: Virtual Private Network)ت چالاک کردبێ ئەوە تۆ نەناسراوی بەو وێبسایتە، بەڵام کاتێک پەیامێک بڵاو دەکەیتەوە بە شێوازێکی گشتی (Public) ئەو پەیامە نهێنی نییە.\ngo here Pseudonymity: هەندێک خەڵکی جیاواز کە Anonymity بەکاردەهێنن هەندێک جار Pseudonymity بەکاردەهێنن، Pseudonymity واتە تۆ دەتەوێت ناوبانگی خۆت بپارێزی دژی ناسنامەی ڕاستەقینەی خۆت، باشترین نموونە بۆ Pseudonymity ئەوەیە کە تۆ ناوێکی خواستراو بەکاردەهێنیت بۆ تۆڕە کۆمەڵایەتییەکان وەک فەیسبوک، یاخود بۆ دروست کردنی هەژمارێک لە فۆرمێکی ئۆنلاین (یانە: وەک Hackforums)، لەوانەیە ئەو کەسە ناحەزانەی (Adversary) کە تۆ خۆتیان لێ دەشاریتەوە نەزانن کە ئەو کەسەی لەپشت ئەو باگراوندە شینەوە خۆی شاردۆتەوە کێیە، بەڵام دەتوانن پەیوەندی لەگەڵ دروست بکەن و قسەی لەگەڵ بکەن و کارو چالاکییەکانی ببینن، وایە شەرت نییە تۆ بەرنامەیەک یاخود ڕێگەیەکی قورس بەکاربهێنی بۆ خۆ شاردنەوە، هەر شاردنەوەی ناسنامەی ڕاستەقینەی خۆت و بڵاو نەکردنەوەی ئەو زانیارییانەی کەتۆی پێ دەناسرێیتەوە وا دەکات کەتۆ کەسێکی نەناسراو بیت بەمەش دەڵێن Pseudonymity.\nبابەتی رابردووئاسایشی ئەلیکترۆنی (Cyber Security) – ناسینی هاککەر – زنجیرەی یەکەم\nبابەتی داهاتوو یونیکۆد: ستانداردی یونیکۆدی کوردی


پۆرتیا سیمپسۆن میلەر - ویکیپیدیا، ئینسایکڵۆپیدیای ئازاد\n(١٩٤٥-١٢-١٢) ١٢ی کانوونی یەکەمی ١٩٤٥ (تەمەن ٧٦ )\nWood Hall، جامایکا\nPrime Minister of Jamaica، Leader of the Opposition، Prime Minister of Jamaica، Member of the Privy Council of the United Kingdom، Member of the House of Representatives of Jamaica\nپۆرتیا سیمپسۆن میلەر (Portia Simpson-Miller؛ لە دایکبووی ١٢ی کانوونی یەکەمی ١٩٤٥) ژنە سیاسەتوانی جامایکییە، ئەو لە ماوەی ژیانیدا دوو جار بووەتە سەرۆک وەزیرانی وڵاتەکەی، سەرەتا جاری یەکەم لە ماوەی ٣٠ی ئازاری ٢٠٠٦ تاوەکوو ١١ی ئەیلوولی ٢٠٠٧ بوو، ھەروەھا جاری دووەمیان لە ماوەی ٢٠١٢ تاوەکوو ٣ی ئازاری ٢٠١٦ بوو. ئەو لە ماوەی ٢٠٠٥ بۆ ٢٠١٧، سەرکردایەتی پارتی نیشتمانیی گەلی دەکرد. پۆرتیا دوو جار ڕابەرایەتی لە بەرەی ئۆپۆزسیۆنی وڵاتەکەی کردووە لە ماوەکانی ٢٠٠٧ بۆ ٢٠١٢ ھەروەھا ٢٠١٦ بۆ ٢٠١٧.\nلە ساڵی ٢٠١٢، پۆرتیا لەلایەن گۆڤاری تایم بەیەکێک لە ١٠٠ کاریگەرترین کەسایەتییەکانی جیھان دیاری کرا. ئەو ئەندامە لە ئەنجومەنی ژنانی سەرکردەی جیھان، کە ئەم ئەنجومەنە ئەو ژنانەی لەخۆی کۆکردووەتەوە کە لە پلەی سەرۆک کۆمار و سەرۆک وەزیران بوون لە وڵاتانی جیھان.\nپۆرتیا سیمپسۆن میلەر لە ساڵی ١٩٩٨، ھاوسەرگیری لەگەڵ ئرالد میلەر، بەڕێوبەری پێشووی کۆمپانیای کەیبڵ ئەند وایەرلێس کرد. ئەو بڕوانامەی بەکالۆریۆسی ھەیە لە بەڕێوەبردنی گشتی.\n^ "PM Portia Simpson Miller turns 67 today". Jamaica Observer. 12 December 2012. Retrieved 27 July 2020. ٢٧ی تەممووزی ٢٠٢٠ لە وەیبەک مەشین، ئەرشیڤ کراوە.\n^ "Portia Simpson Miller | Biography & Facts". Encyclopedia Britannica. Retrieved 2021-03-02.\n^ "The 100 Most Influential People in the World". Time. 18 April 2012. Archived from the original on ١٤ی ئابی ٢٠١٣. Retrieved ٢٣ی ئازاری ٢٠٢١. Check date values in: |access-date=, |ڕێکەوتی ئەرشیڤ= (help) ١٤ی ئابی ٢٠١٣ لە وەیبەک مەشین، ئەرشیڤ کراوە.\nکۆمنزی ویکیمیدیا، میدیای پەیوەندیدار بە پۆرتیا سیمپسۆن میلەر تێدایە.\nوەرگیراو لە «https://ckb.wikipedia.org/w/index.php?title=پۆرتیا_سیمپسۆن_میلەر&oldid=943213»\nئەم پەڕەیە دواجار لە ٠٤:٤٣ی ٢٧ی نیسانی ٢٠٢٢ نوێ کراوەتەوە.


مەبەست بە (کورسی و عەرش)ى خواى گەورە چییە.؟ || مامۆستا مه‌لا ئه‌حمه‌د کاکه مه‌حمود\nڕاو بۆچوونەکانیناو و سیفاتەکانی خوای گەورەمەبەست بە (کورسی و عەرش)ى خواى گەورە چییە.؟\nمەبەست بە (کورسی و عەرش)ى خواى گەورە چییە.؟\nکورسیی خواى گەورە تەواوی ئاسمانەکان و زەویی داگرتووە، (کورسیی) لای زمانەوانەکان "أهل اللغة" بە واتای: تەختی پاشایەتی هاتووە، بەڵام ئەو کورسییەی کە خوا بۆ خۆى قایەل دەبێ و دەفەرموێ: (وسع كرسيه) مەبەست جێ پێی پەروەردگار خۆیەتى-جل جلاله-، وەک (ئیبن عەباس) دەفەرموێت: (الْكُرْسِيُ: مَوْضِعُ الْقَدَمَيْنِ، والْعَرْشُ لا يَقْدُرُ قدْرَەُ إلاّ اللهُ عَزَوجَلّ) (رواه الحاكم في المستدرك، وقال إنه على شرط الشيخين، وقد روي مرفوعا، والصواب أنه موقوف عن إبن عباس) واتە: کورسی جێ پێی پەروەردگارە، وە عەرشیش ئەندازەکەى بێجگە لەخودا کەس نایزانێ. بەڵێ هەر ئەمە کە ئیبن (عەباس) دەیڵێ، ڕاو بۆچوونی زاناکانى سەلەفیشە، ئەم ڕیوایەتەیش کە دەڵێ: مەبەست بە (کورسیی) زانست و زانیاریی خوایەو، (تأویل)یشى دەکەن، ڕیوایەتێکى پارێزراو نییە، دیسانەوە ئەو ڕیوایەتەش کە دەڵێت: مەبەست بە (کورسیی) هەر عەرشە، (ئیبن کەسیر) دەڵێت- ئەوەیش ریوایەتێکی لاوازە.\nشایەنی باسە (عرش)یش لە تەواوی دروستکراوەکانی خوا " بە کورسیشەوە، وەک (ئەبوزەر) دەیگێڕێتەوە" زۆر گەورە ترە، ئەبووزەر دەڵێ ((أن النبـي ﷺ قال: ما السَمَواتُ السَبْعُ والأرَضُونَ السَبْعُ عِنْدَ الْكُرْسِي إلا كَحَلْقَةٍ مُلقَاةٍ في أرض فُلاةٍ، وأَنَ فَضْلَ الْعَرْشِ على الْكُرْسِي كَفْضْلِ الْفُلاَةِ على تِلْكَ الْحَلْقة)). (والحديث له طرق، وقد رواه أبوحاتم وابن حبان في صحيحه وأحمد في مسنده وغيرهم. وضعفه الشيخ الألبانى.. لكن ورد هذا الحديث بلفظ وسند آخر قريب من هذه الرواية صححها الألباني فى سلسلة الأحاديث الصحيحة برقم: 109) واتە: پێغەمبەر ﷺ فەرموویەتی: هەر حەوت ئاسمانەکان و هەر حەوت زەوییەکە لە چاو (کورسی)یدا، دەڵێیت ئەڵقەیەکەو خراوەتە زەوییەکى چۆلأ و کاکی بە کاکیی، ئەوسا عەرشیش لە چاو (کورسیی)یدا دەڵێیت ئەو زەوییە کاکی بەکاکییەیە کە ئەو ئەڵقەیە تێ فرێ درابێ. وە ئێمەش هەر بەو جۆرە کە خواى گەورە باسی "عەرش و کورسیى" بۆ خۆى کردووە و سەلەف مانایان بۆ کردوین باوەڕمان پێیەتى، بێ هیچ (تەئویل) و (تعطيل)ێک.\nژمارەی سەردان: 860576


لە ماوەی 4 ساڵدا هەزار كەس لە زیندانەكانی حكومەتی بەشار ئەسەد كوژراون – زاگرۆس پۆست\nماڵەوە / جیهان / لە ماوەی 4 ساڵدا هەزار كەس لە زیندانەكانی حكومەتی بەشار ئەسەد كوژراون\nلە ماوەی 4 ساڵدا هەزار كەس لە زیندانەكانی حكومەتی بەشار ئەسەد كوژراون\nیه‌ك شه‌ممه 15 ئازار 2015\tجیهان, هەواڵ 89 جار خوێنراوه‌ته‌وه\nگرووپی چاودێریی مافی مرۆڤ لە سوریە دەڵێ لە سەرەتای ناڕەزایەتییەكانی دژی حكومەتی بەشار ئەسەدەوە تا ئێستا نزیك بە 13 هەزار كەس كە 108 كەسیان منداڵ بوون لە ژێر ئازارو ئەشكەنجەدا كوژراون.\nلە بەیاننامەی ئەم گرووپەدا هاتووە كە لاوترین كەس كە بە هۆی ئازارو ئەشكەنجەوە لە زیندانەكانی بەشار ئەسەددا كوژراوە تەمەنی 12 ساڵ بووەو هەروەها كۆی قوربانیانی ئەشكەنجە لە زیندانەكانی سوریە لەو ماوەیەدا 12 هەزارو 751 كەس بووە.\nبەپێی لێدوانی ڕامی عەبدوئەلڕەحمان، سەرۆكی گرووپی چاودێریی مافی مرۆڤ، بنەماڵەی هێندێك لەم كەسانەی كە لە زیندانەكاندا بە هۆی ئازارو ئەشكەنجەوە كوژراون بە زۆری و لە ژێر فشارێكی قورسدا بەڵگەیەكیان پێ مۆر كردون كە ڕۆڵەكانیان لەلایەن دژبەرانی ئەسەدەوە كوژراون.\nڕامی عەبدوئەلڕەحمان هەروەها لە وتووێژ لەگەڵ هەواڵنێریی فەرانسەدا جەختی لەسەر ئەوە كردەوە، كە ئەم ئامارە ئەو 20 هەزار كەسەی كە لە زیندانەكانی بەشار ئەسدا بێسەرو شوێن بوون، ناگرێتەوە.\nگرووپی چاودێریی مافی مرۆڤی سوریە كە مەقەڕەكەی لە وڵاتی بریتانیایە پێشتر ڕایگەیاندبوو كە لە ماوەی 4 ساڵی ڕابردوو نزیك بە 200 هەزار سووری لە پێوەندی لەرەوتی پەرەسەندنی ناڕەزایەتییەكان‌و شەڕی نێوخۆیی ئەو وڵاتەدا دەستگیر كراون.\nڕامی عەبدوئەلڕەحمان دەڵێ هێزە ئەمنیەتییەكان بە هۆی پێنەدانی خواردەمەنی و خواردنەوە بەندییەكان تا سەرەمەرگ دەبەن‌و دوایەش داو دەرمانیان پێنادەن‌و ئەوان لە ژێر ئازارو ئەشكەنجەی قورسی رۆحی و ڕەوانی دان.\nشایانی باسە، كە دوایین ژمارەی كوژراوانی شەڕی نێوخۆی سوریە زیاتر لە 210 هەزار كەس ڕاگەیەندراوە.


د.یوسف گۆران: ئه‌كادیمیستان ده‌توانن رۆڵی گه‌وره بگێڕن\nوه‌زیری خوێندنی باڵا و توێژینه‌وه‌ی زانستی رایگه‌یاند: وڵاته‌كه‌مان پێویستی زۆری به‌ڕۆڵ و تێڕوانینی ئه‌كادیمیستان هه‌یه تا ئه‌و كێشانه چاره‌سه‌ر بكه‌ن، كه له سێكته‌ره جیاوازه‌كان ڕوبه‌ڕوی كۆمه‌ڵگه‌كه‌مان ده‌بێته‌وه.\nد.یوسف گۆران وه‌زیری خوێندنی باڵا و توێژینه‌وه‌ی زانستی ئه‌مڕۆ یه‌ك شه‌ممه، ڕێكه‌وتی (10/2/2019) له‌میانه‌ی پێشوازیكردنی وه‌فدێكی سه‌ندیكای ئه‌كادیمیستانی عیراقیدا هات.\nله دیدارێكدا، كه د.نه‌ژده‌ت ئاكرێی به‌ڕێوه‌به‌ری گشتی فه‌رمانگه‌ی توێژینه‌وه و په‌ره‌پێدان و، د.محه‌مه‌د حسێن سه‌رۆكی ده‌زگای سه‌رپه‌رشتی و دڵنیایی جۆری به‌ڕێوه‌چوو، له‌سه‌ره‌تادا د.مهند الهلال نه‌قیبی سه‌ندیكای ئه‌كادیمی عێراقی به‌ناوی وه‌فدی هاوڕێی سوپاسی ئه‌و میوانداریه‌ی كرد و كورته‌یه‌كی له‌باره‌ی سه‌ردانه‌كه‌یان و ئامانجی دامه‌زراندنی ڕێكخراوه‌كه‌یان باسكرد.\nوتیشی: ئه‌خوازین سه‌ندیكاكه‌مان ڕۆڵی هه‌بێت له ڕێكسختنه‌وه‌ی ئه‌كادیمیسته‌كان له‌سه‌رانسه‌ری عێراق، هه‌روه‌ك داواشی له وه‌زیری خوێندنی باڵاو توێژینه‌وه‌ی زانستی كرد میكانزمی كاركردنیان له‌هه‌رێمی كوردستان بۆ دابنێین.\nراشیگه‌یاند: سه‌ندیكاكه‌مان سه‌ندیكایه‌كی نوێیه‌و هه‌وڵی ڕێكخستنه‌وه‌ی كاروباره‌كان ئه‌كادیمیستان ده‌ده‌ین و كارده‌كه‌ین تا هه‌ماهه‌نگی له‌نێوان زانكۆكان و ئه‌نجومه‌نی زانكۆكان په‌ره‌پێبده‌ین بۆ چارسه‌ركردنی ئه‌و كێشانه‌ی ڕوبه‌ڕوی مامۆستایان و ئه‌كادیمیستان و زانكۆكان ده‌بێته‌وه.\nله‌به‌رامبه‌ردا، د.یوسف گۆران وه‌زیری خوێندنی باڵا و توێژینه‌وه‌ی زانستی دوای به‌خێرهێنانی وه‌فدی میوان به‌گرنگیه‌وه باسی له پێگه و ڕۆڵی ئه‌كادیمیسته‌كان كرد و ڕایگه‌یاند: پیویستی زۆرمان به ڕۆڵی ئه‌كادیمیستانه نه‌ك ته‌نها بۆ چاره‌سه‌ركردنی كێشه ئه‌كادیمیه‌كان و زانكۆكان، به‌ڵكو بۆ كێشه سیاسی و كێشه‌كانی دیكه‌ی كۆمه‌ڵگه‌ش، چونكه ئه‌قڵ و بیركردنه‌وه و تێڕوانینی كه‌سانی ئه‌كادیمی ته‌نها تێڕوانینیی ئه‌كادیمی و بێلایه‌نیه، ئه‌وه‌ش ڕۆڵێكی باش ده‌گێڕێ.\nسه‌باره‌ت به‌داواكه‌یان، د.یوسف گۆران ڕایگه‌یاند: وه‌ك وه‌زاره‌ت به‌خۆشحاڵیه‌وه پێشوازی له‌هه‌ر دیدارو گفتوگۆ و چاوپێكه‌وتنێكی ئه‌كادیمی و كۆڕو كۆنفرانسی زانستی له‌نێوان ئه‌كادیمیستان له‌سه‌رانسه‌ری عیراق ده‌كه‌ینه‌وه، چونكه پێمان وایه ئه‌و په‌یوه‌ندی و ئاڵوگۆڕی زانسته نه‌ك ته‌نها بۆ ئه‌كادیمیسته‌كان، به‌ڵكو بۆ لایه‌نه‌كانی دیكه‌ی ژیانیش گرنگ و كاریگه‌ره.\nوتیشی: دوای هه‌ڵسه‌نگاندنی وردی داواكارییه‌كه‌تان، وه‌ڵاتان ده‌ده‌ینه‌وه.\nPUKmedia به‌ڕێوه‌به‌رایه‌تی راگه‌یاندنی وه‌زاره‌تی خوێندنی باڵا


به‌به‌شداری تیپی باله‌ی یانه‌كانی ( پێشمه‌رگه‌ی سلێمانی ، شوڕته ، سه‌ناعه ، قاسم ، حه‌بانیه ، مه‌سافی شیمال و دوكان ) و له نێو هۆڵی داخراوی یانه‌ی وه‌رزشی پێشمه‌رگه قۆناغی یه‌كه‌می یارییه‌كانی خولی نایابی باله‌ی یانه‌كانی عێراق ده‌ستی پێكرد .\nیاری ده‌ست پێكی خوله‌كه له كاتژمێر 12:00 ی نیوه‌ڕۆی ڕۆژی دوو شه‌ممه 4 / 1 / 2021 به‌ڕێوه چوو كه تێیداو یانه‌كانی شوڕته و حه‌بانیه به یارییه‌كی به‌هێز ڕوبه‌ڕوی یه‌ك بونه‌وه و شوڕته‌كانی به‌غداد توانیان به ئه‌نجامی سێ گێمی بێ وه‌لاَم بردنه‌وه به‌ده‌ست بهێنن .\nئه‌مه‌و دووه‌م یاری له نێوان یانه‌كانی سه‌ناعه و قاسم ئه‌نجام دراو ئه‌نجامی ئه‌و یاریه‌ش به سێ گێمی بێ وه‌لاَم له‌به‌رژه‌وه‌ندی یانه‌ی سه‌ناعه‌ی به‌غداد به كۆتاهات .\nهه‌رچی سێهه‌م یاری بوو هه‌ردوو تیپی باله‌ی یانه‌كانی دووكان و مه‌سافی شیمال ئه‌نجام یان داو سه‌رئه‌نجام و دوای یارییه‌كی ماراسۆنی یانه‌ی مه‌سافی شیمال بردنه‌وه‌یان به ئه‌نجامی 3-2 گێم مسۆگه‌ر كرد .


پارێزگای سلێمانی 2019-10-22\nبە سەرپەرشتیی پارێزگاری سلێمانی و بە هاوكاریی زانكۆی سلێمانی ۆرك شۆپێك لە باڵەخانەی پارێزگا سەبارەت بە وزە نوێیەبوەكان بەڕێوەچوو.\nڕۆژی سێشەممە 22/10/2019، بە سەرپەرشتیی د. هەڤاڵ ئەبوبەكر پارێزگاری سلێمانی و بە بەشداریی بەڕێزان سەرۆكی ئەنجومەنی پارێزگا و بەرپرسی ژمارەیەك لە فەرمانگەكانی سنوری پارێزگای سلێمانی و ئەكادیمییەكان و نوێنەری رێكخراوەكان، ۆرك شۆپێك لە بارەی زیادبوونی داواكاریی لەسەر وزە و چۆنیەتیی پاكڕاگرتنی ژینگە بەڕێوەچوو.\nلە میانی ۆرك شۆپەكەدا كە بە ئامادەبوونی كەناڵەكانی راگەیاندن و رۆژنامەنوسان و چالاكوانان بەڕێوەچوو، بیروڕا ئاڵۆگۆڕ كرا لە بارەی هەندێك خاڵ كە دەبنە هۆی بەكارهێنانی وزە نوێیەبووەكان و ژمارەیەك داتا و ئامار لەو بارەیەوە خرانەڕوو.\nۆرك شۆپەكە بە سەرپەرشتیی بەڕێز پارێزگاری سلێمانی و بە هاوكاریی كۆلێژی ئەندازیاریی زانكۆی سلێمانی بەڕێوەچوو، تێیدا دوای ئەوەی د. هەڤاڵ ئەبوبەكر پارێزگاری سلێمانی لە وتەیەكدا تیشكی خستە سەر گرنگیی ۆرك شۆپەكە و پێویستیی پاراستنی ژینگە و پاكڕاگرتنی هەوا، دواتر لەلایەن بەشداربوانی ۆرك شۆپەكەوە بیروڕا ئاڵوگۆڕ كرا.


کوردیپێدیا - 28-03-1991\n📅 28-03-1991 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- بڵاوبوونەوەی ئەو پڕوپاگەندەیە لە شاری هەولێرهەولێردا، کە بەعس هێرش دێنێتە سەر کوردستان و هەموو جۆرە چەکێکی قورس و کیمیاوی بەکاردێنێنت.\n 📰 رۆژنامە | 🇸🇦 عربي | صوت الاکراد - لسان حال الحزب الدیمقراطی الکردی فی لبنان "البارتی" - نصف شهریه - العدد 30 - لندن - 7-4-1997. صفحة: 5\n1. 👁 تەها ڕەفیق عەبدوڵڵا چوارتایی\n2. 👁 عەبدولڕەزاق محەمەد عومەر مەولود\n3. 👁 نامیق سلێمان سابیر\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Feb 17 2019 12:57PM باشترکراوە\n👁 ئەم بابەتە 9,385 جار بینراوە


تۆخێل: سوارێز پاریس سان جێرمانی ڕەتكردەوە | Yariga.net یاریگانێت\nدەستپێك/چامپیۆنزلیگ - یۆرۆلیگ/تۆخێل: سوارێز پاریس سان جێرمانی ڕەتكردەوە\nتۆخێل: سوارێز پاریس سان جێرمانی ڕەتكردەوە\nتۆماس تۆخێلی ئەڵمانی و ڕاهێنەری ئێستای چێڵسی ئینگلیزی و پێشتری پاریس سان جێرمان باس لە لویس سوارێزی هێرشبەری ئەتلەتیكۆ مەدرید دەكات پێش روبەڕوبونەوەكەیان.\nوا بڕیارە ئەمڕۆ سێ شەممە لە یاری چوونی قۆناغی 16ی خولی یانە پاڵەوانەكانی ئەوروپا هەردوو یانەی ئەتلەتیكۆ مەدرید و چێڵسی ڕووبەڕووی یەك ببنەوە.\nتۆخێل دانی بەوەدا نا كە یانەكەی پێشووی پاریس سان جێرمان لە هاوینی ڕابردوودا هەوڵی گواستنەوەی لویس سوارێزی داوە دوای ئەوەی لەلایەن بارسێلۆناوە بڕیاری فرۆشتنی ئەستێرە ئۆرۆگوایەكە درا ، بەڵام یاریزانەكە مانەوەی لە ئیسپانیا هەڵبژارد و پەیوەندی بە ئەتلەتیكۆ مەدریدەوە كرد.\nلە كۆنگرەی ڕۆژنامەوانی پێش ڕووبەڕووبوونەوەكەیان بەرامبەر ئەتلەتیكۆ مەدرید تۆخێل ووتی: ئەگەری ئەوە هەبوو سوارێز بارسێلۆنا جێبهێڵێت ، ئێمەش لە پاریس ئارەزوومان دەكرد بیگوازینەوە ، چونكە ئەو یەكێكە لە باشترین هێرشبەرەكانی جیهان.\nهەروەها ووتیشی: هەولماندا بیگوازینەوە بەڵام ئەو پێی باش بوو لە ئیسپانیا بمێنێتەوە ، گرێبەست لەگەڵ ئەتلەتیكۆ واژۆ بكات ، سوارێز هێرشبەرێكی سروشتیە ، هەمان سیفاتی هێرشبەرێكی گەورەی تێدایە ، هەمیشە دەیەوێت گۆڵ تۆمار بكات ، ئێمە لە چێڵسی دەزانین چەندە مەترسیدارە و هەوڵی ڕاگرتنی دەدەین.\nشایەنی باسە لویزیتۆ ئاستێكی بەرز لەگەڵ ئەتلەتیكۆ پێشكەش دەكات و پێشەنگی گۆڵكارانی لالیگای بە هاوبەشی لەگەل لیۆنێل میسی گرتووە بە تۆماركردنی 16 گۆڵ.\nئەتلەتیكۆ مەدرید پاریس سان جێرمان تۆخێل تۆماس تۆخێل چامپیۆنسلیگ چێلسی سوارێز لویس سوارێز\nوێنەیەکی ناوبژیوانە ئەڵمانیەکە بە درێسی ریال مەدرید بڵاوبووەتەوە\nپیۆلی: مان یونایتد پاڵێوراوی یەکەمە بۆ بردنەوەی یۆرۆلیگ\nلیڤاندۆڤسكی خەڵاتێكی دیكەی بەدەستهێنا